<!DOCTYPE html>

<html xmlns="http://www.w3.org/1999/xhtml">

<head><title>
	Rješenje Agencije za zaštitu tržišnog natjecanja klasa UP/I-030-02/99-01/44 od 19. listopada 1999.
</title><meta http-equiv="Content-Type" content="text/html;charset=UTF-8" /><meta http-equiv="X-UA-Compatible" content="IE=edge" /><meta content="width=device-width, initial-scale=1.0, maximum-scale=1.0, minimum-scale=1.0" name="viewport" /><link rel="stylesheet" type="text/css" href="../../css/article.css?v=0.7" /><link rel="stylesheet" type="text/css" href="../../css/userProfile.css" /><link rel="stylesheet" type="text/css" href="../../css/print.css" /><link rel="stylesheet" type="text/css" href="../../css/uikit.min.css" /><link rel="stylesheet" type="text/css" href="/css/blueprint/reset_clearfix.min.css" /><link rel="stylesheet" type="text/css" href="../../css/web.css?v=1" /><link rel="stylesheet" type="text/css" href="../../css/webL.css?v=0.2" /><link rel="stylesheet" type="text/css" href="../../css/medium.css?v=1" /><link rel="stylesheet" type="text/css" href="../../css/small.css?v=1" />
    <script src="/js/jquery.min.js"></script>
    <script src="/js/initArticle.js?v=1.04"></script>
    <script src="/js/topStitcher.js"></script>
    </head>
<body>
    <!--Cached 29.3.2026. 21:46:10-->

    <div class="page clearfix">

<div class="header-newbar">
    <div class="content">
        <div class="left">

        </div>
        <div class="right">
            <div class="links uk-grid">
                <div class="link-child uk-width-1-2 uk-width-small-1-3">
                    <img src="/img/icon-info.gif" />
                    <a href="/upute.aspx" style="color: black;"><strong>Upute za korištenje</strong> </a>
                </div>
                <div class="link-child uk-width-1-2 uk-width-small-1-3" style="display:none;">
                    <img src="/img/icon-mail.gif" />
                    <a href="/email.aspx">Elektronička pošta</a>
                </div>
                <div class="link-child uk-width-1-1 uk-width-small-1-3">
                    <img src="/img/icon-home.gif" />
                    <a href="/search.aspx">Početna stranica</a>
                </div>
            </div>

        </div>
    </div>
</div>

<div class="header outer sivo">
    <div class="inner-header">
        <div class="glagoljica inner uk-grid">
            <img class="uk-width-1-3" src="/img/nn-glagoljica.gif">
            <img class="uk-width-1-3" src="/img/nn-glagoljica.gif">
            <img class="uk-width-1-3" src="/img/nn-glagoljica.gif">
        </div>
    </div>
</div>
<div class="header outer">
    <div class="inner">
        <div class="logo-link">
            <a href="/search.aspx">
                <img src="/img/logo.gif" /></a>
        </div>

    </div>
</div>

        <div class="divider outer"></div>

        <div class="articleContent outer clearfix">
            <div class="articleDetails inner">
                <div id="sticky-anchor"></div>
                <div id="sticky" class="title">

                    <h2>Rješenje Agencije za zaštitu tržišnog natjecanja klasa UP/I-030-02/99-01/44 od 19. listopada 1999.</h2>
                </div>

                <div id="full" class="contentLeft">

                    <div class="contentLeft">
                        <div id="html-content-frame">
                            <span class="title-for-print">
                                <h3>NN 145/1999 (27.12.1999.), Rješenje Agencije za zaštitu tržišnog natjecanja klasa UP/I-030-02/99-01/44 od 19. listopada 1999.</h3>
                            </span>

<!-- Article content cached on 29.3.2026. 21:46:10-->

   <style>
     .sl-content .doc .article-column{
       font-size:16px !important;
     }
     .sl-content .doc .article-column table tr {
       font-size: 10pt !important;
     }
     .sl-content .doc .article-column table{
       margin-top:10px;
       margin-bottom:20px;
     }
     .sl-content .fullwidth {
       width: 44.89em !important;
     }
     .sl-content p{
       line-height:1.4em !important;
     }
     div.story {
        width: 100% !important;
        left: 0% !important;
    }
     #html-content-frame DIV.sl-content TABLE {
       display: table !important;
     }
     .sl-content p.TB-NA18 {
       text-transform:uppercase;
    }
     .sl-content TABLE TR TD {
    padding-bottom: 0.2em !important;
    padding-top: 0.2em !important;
    padding-left: 0.2em !important;
    padding-right: 0.2em !important;

}

   </style>
<style>.sl-content *{
		font-family:'Minion Pro';
	}
.sl-content img{
		max-width:100%;
		height:auto;
		width:auto	;
	}
.sl-content TABLE{
		display:table;
		max-width:100%;
	}
.sl-content pre{
		white-space:pre-wrap;
	}</style><style>.sl-content *{
		font-family:'Minion Pro';
	}
.sl-content img{
		max-width:100%;
		height:auto;
		width:auto	;
	}
.sl-content TABLE{
		display:table;
		max-width:100%;
	}
.sl-content pre{
		white-space:pre-wrap;
	}</style>
<div class="sl-content"><div class="doc"><div class="article-column leftcolumn fullwidth">
<p>
<h1 align=CENTER>AGENCIJA ZA ZAŠTITU TRŽIŠNOG NATJECANJA</h1>
<p>
<p>
Na temelju članka 14. stavka 1. i 2., članka 20.
točke 7. i točke 9. i članka 85. Zakona o
zaštiti tržišnog natjecanja (»Narodne novine«,
broj 48/95, 52/97 i 89/98), te zaključka Savjeta za zaštitu
tržišnog natjecanja utemeljenog na ovlasti iz članka
30. stavka 2. točke 2. i stavka 3. Zakona o zaštiti
tržišnog natjecanja, donesenog u nastavku 31. sjednice,
održanom 19. listopada 1999., ravnateljica Agencije za zaštitu
tržišnog natjecanja donosi
<p>
<h2 align=CENTER>RJEŠENJE</h2>
<p>
I. (1) Utvrđuje se da je poduzetnik TVORNICA DUHANA ROVINJ
d.d., sa sjedištem u Rovinju, izravno, vlastitim djelovanjem
i neizravno, koristeći svoj udjel u ovisnom društvu
Viržinija d.d., sa sjedištem u Virovitici, sprječavanjem
pristupa tržištu poduzetniku BRITISH AMERICAN TOBACCO
Plc., sa sjedištem u Londonu (Engleska, Ujedinjeno Kraljevstvo),
sprječavao slobodno tržišno natjecanje zlouporabom
monopolističkog položaja na tržištu.
<p>
II. (1) Naređuje se poduzetniku VIRŽINIJI d.d. da raspiše
javnu ponudu za prodaju ukupnog potraživanja prema poduzetniku
DUHANU d.d., sa sjedištem u Slatini, koje je stekao temeljem
Ugovora o prijenosu potraživanja, sklopljenog sa Zagrebačkom
bankom d.d., sa sjedištem u Zagrebu, od 9. lipnja 1999.
<p>
(2) Obvezuje se poduzetnik Viržinija d.d. da tekst ponude
dostavi Agenciji za zaštitu tržišnog natjecanja.
<p>
(3) Poduzetnik Viržinija d.d. dužan je u javnoj ponudi
naglasiti da ponuđač ne smije ni na koji način
biti vlasnički povezan, udjelima ili članstvom u
upravnim ili nadzornim odborima, s bilo kojim društvom koncerna
Tvornice duhana Rovinj, o čemu ponuđač treba
dati posebnu izjavu.
<p>
(4) Obvezuje se poduzetnik Viržinija d.d. da potraživanje
iz točke II. (1) izreke ovog rješenja prenese na novog
vjerovnika (cesionara), po ponudi pristigloj na raspisanu javnu
ponudu iz točke II. (1) izreke ovog rješenja.
<p>
- Rok izvršenja: Bez odgode, s krajnjim rokom prijenosa potraživanja
do 29. veljače 2000.
<p>
III. (1) Obvezuje se poduzetnik Viržinija d.d. da Agenciji
za zaštitu tržišnog natjecanja dostavi prijedlog
odluke o izvršenom izboru ponuđača, zajedno sa
svim prispjelim ponudama i cjelokupnom dokumentacijom koju su
ponuđači dostavili uz ponude.
<p>
- Rok izvršenja: Nakon prispjeća svih ponuda, a prije
isteka roka za prijenos potraživanja iz točke II.
izreke ovog rješenja.
<p>
(2) Agencija za zaštitu tržišnog natjecanja dat
će pisanu suglasnost na prijedlog odluke poduzetnika Viržinije
d.d. o izvršenom izboru ponuđača iz točke
III. (1) izreke ovog rješenja.
<p>
(3) Ukoliko Agencija za zaštitu tržišnog natjecanja
ocijeni da predloženi ponuđač, s obzirom na vlasničku,
poslovnu ili drugu povezanost tog poduzetnika &nbsp;s&nbsp;&nbsp;koncernom
Tvornice duhana Rovinj, ne ispunjava uvjete iz javne ponude i
ovog rješenja, ponuđača će odabrati Agencija,
na osnovi svih pristiglih ponuda.
<p>
(4) Agencija za zaštitu tržišnog natjecanja će
o izvršenom izboru pismeno izvijestiti Viržiniju d.d.
i Tvornicu duhana Rovinj d.d., u roku od pet (5) dana, računajući
od dana dostavljanja prijedloga odluke Agenciji.
<p>
IV. (1) Obvezuje se poduzetnik VIRŽINIJA d.d. da pismeno
obavijesti Agenciju za zaštitu tržišnog natjecanja,
ukoliko je, u međuvremenu, do dostavljanja ovog rješenja
tom poduzetniku prodao, ustupio, ili na bilo koji drugi način
prenio potraživanja iz točke I. izreke ovog rješenja,
na bilo kojeg drugog poduzetnika.
<p>
Uz obavijest mora biti dostavljen izvornik ili ovjereni preslik
isprave koja predstavlja pravni temelj prodaje, ustupanja ili
prijenosa navedenog potraživanja.
<p>
- Rok izvršenja: Bez odgode, po dostavi ovog rješenja.
<p>
(2)&nbsp;Agencija za zaštitu tržišnog natjecanja
će posebnim rješenjem odlučiti je li cilj, posljedica
ili mogući učinak te prodaje, ustupanja, odnosno
prijenosa potraživanja na drugog poduzetnika, s obzirom na
vlasničku, poslovnu ili drugu povezanost tog poduzetnika
s koncernom Tvornice duhana Rovinj, ograničavanje ili ukidanje
slobodnog tržišnog natjecanja u smislu odredaba Zakona
o zaštiti tržišnog natjecanja i ovog rješenja.
<p>
(3) Agencija za zaštitu tržišnog natjecanja će
rješenjem iz točke IV. (2) izreke ovog rješenja,
u skladu s ovlastima iz članka 35. stavak 2. Zakona o zaštiti
tržišnog natjecanja, po potrebi utvrditi i mjere za
otklanjanje narušavanja slobodnog tržišnog natjecanja.
<p>
V. (1) Ukida se privremena mjera obustavljanja svakog daljnjeg
stjecanja dionica poduzetnika Tvornice duhana Zadar d.d. sa sjedištem
u Zadru, izrečena poduzetniku Tvornici duhana Rovinj d.d.,
rješenjem Agencije za zaštitu tržišnog natjecanja,
klasa UP/I-030-02/99-01/44, od 16. travnja 1999.
<p>
VI. Zabranjuje se poduzetniku Tvornici duhana Rovinj d.d. svako
daljnje stjecanje dionica poduzetnika Tvornice duhana Zadar d.d.,
sa sjedištem u Zadru, Gaženica 5, odnosno udjela u tom
poduzetniku.
<p>
VII. Ovo rješenje bit će objavljeno u »Narodnim
novinama«.
<p>
<center>Obrazloženje</center>
<p>
I. Pokretanje postupka protiv Tvornice duhana Rovinj d.d.
<p>
Ravnateljica Agencije za zaštitu tržišnog natjecanja
(dalje: Agencija), 15. travnja 1999., sukladno ovlastima iz članka
33. stavka 2. Zakona o zaštiti tržišnog natjecanja
(»Narodne novine«, broj 48/95, 52/97 i 89/98; dalje:
ZZTN), na temelju zaključka Savjeta za zaštitu tržišnog
natjecanja, donesenog na 26. sjednici, održanoj 15. travnja
1999., po službenoj je dužnosti, protiv poduzetnika
Tvornice duhana Rovinj d.d., sa sjedištem u Rovinju, Obala
Vladimira Nazora 1 (dalje: TD Rovinj) pokrenula postupak utvrđivanja
narušavanja slobodnog tržišta natjecanja monopolističkim
djelovanjem (članak 6. točka 2. ZZTN, u vezi s člankom
13. i člankom 20. ZZTN).
<p>
Riječ je o zlouporabi monopolističkog položaja
od strane TD Rovinj, koja se očitovala u pokušaju
sprječavanja slobodnog tržišnog natjecanja sprječavanjem
pristupa tržištu novom tržišnom takmacu koji
se pojavio na hrvatskom tržištu.
<p>
Odluka da se postupak protiv TD Rovinj pokrene po službenoj
dužnosti donesena je na temelju podataka i saznanja prikupljenih
kontinuiranim praćenjem i analiziranjem poslovanja i ukupnog
ponašanja koncerna TD Rovinj na mjerodavnom tržištu.
To je praćenje Agencija započela nakon što je,
rješenjem od 6. listopada 1998., koncentraciju poduzetnika
TD Rovinj i TD Zagreb ocijenila dopuštenom u smislu odredaba
ZZTN.
<p>
II. Koncern TD Rovinj - struktura:
<p>
Nastanak koncerna TD Rovinj i njegovo širenje na druga povezana
društva možemo podijeliti u nekoliko faza:
<p>
1. Do donošenja rješenja Agencije o koncentraciji poduzetnika
TD Rovinj i TD Zagreb (klasa: UP/I-030-02/98-01/42, od 6. listopada
1998.) - razdoblje do 6. listopada 1998.:
<p>
a) Tvornica duhana Rovinj d.d., sa sjedištem u Rovinju:
<p>
- Agencija ne raspolaže podacima o vlasničkoj strukturi
<p>
- bavi se proizvodnjom cigareta
<p>
b) Istragrafika d.d., sa sjedištem u Rovinju:
<p>
- TD Rovinj ima većinski udjel (veličina udjela nije
poznata)
<p>
- bavi se proizvodnjom ambalaže za cigarete
<p>
c) Duhan d.d., sa sjedištem u Rijeci:
<p>
- TD Rovinj je imatelj 65,658% udjela (podatak iz 1998.)
<p>
- bavi se distribucijom i maloprodajom cigareta
<p>
- ima ukupno 124 prodajna mjesta i to:
<p>
- područje Grada Rijeke:  44 mjesta
<p>
- područje Primorsko-goranske županije
<p>
 (bez Rijeke):  43 mjesta
<p>
- područje Istarske županije:  37 mjesta
<p>
d) Plavi 92 d.o.o., sa sjedištem u Varaždinu:
<p>
- TD Rovinj je imatelj 100% udjela (podatak iz 1998.)
<p>
- bavi se poslovima savjetovanja u vezi s poslovanjem i upravljanjem
<p>
e) Rovita d.o.o., sa sjedištem u Kutjevu (dalje: Rovita):
<p>
- TD Rovinj je imatelj 100% udjela (podatak iz 1998.)
<p>
- bavi se otkupom i primarnom preradom duhana.
<p>
2. Nakon donošenja rješenja Agencije o koncentraciji
poduzetnika TD Rovinj i TD Zagreb (klasa: UP/I-030-02/98-01/42,
od 6. listopada 1998.) - razdoblje od 6. listopada 1998. do 4.
lipnja 1999.:
<p>
a) Tvornica duhana Zagreb d.d., sa sjedištem u Zagrebu
<p>
- TD Rovinj je imatelj 87,315% udjela (podatak iz 1998.), od čega
je TD Zagreb imatelj 82,06%, a 5,25% udjela drži preko povezanog
društva Plavi 92 d.o.o.
<p>
b) Ronhill d.o.o., sa sjedištem u Kanfanaru:
<p>
- TD Rovinj je imatelj 100% udjela (podatak iz 1998.)
<p>
- bavi se prodajom duhanskih prerađevina TD Rovinj i TD Zagreb,
na domaćem i inozemnom tržištu.
<p>
3. Nakon donošenja rješenja Agencije o koncentraciji
poduzetnika pod imenom GIU »Hrvatski duhani« (koncentracija
poduzetnika Rovita d.o.o., Duhanprodukt d.d., Viržinija d.d.)
(klasa: UP/I-030-02/99-01/64, od 4. lipnja 1999.) - razdoblje
nakon 4. lipnja 1999.):
<p>
a) Duhanprodukt d.d., sa sjedištem u Pitomači (dalje:
Duhanprodukt):
<p>
- TD Rovinj je imatelj 66,064% udjela (podatak iz 1998.)
<p>
- bavi se otkupom i primarnom preradom duhana
<p>
b) Viržinija d.d., sa sjedištem u Virovitici (dalje:
Viržinija):
<p>
- TD Rovinj je imatelj 86,5% udjela (podatak iz 1998.)
<p>
- bavi se otkupom i primarnom preradom duhana.
<p>
Poduzetnici Duhanprodukt i Viržinija, zajedno s poduzetnikom
Rovita d.o.o., &nbsp;koji &nbsp;se od otprije nalazi u sustavu
TD Rovinj, spojili su se i djeluju u sklopu GIU »Hrvatski
duhani« (dalje: Hrvatski duhani).
<p>
III. Mjerodavno tržište
<p>
1. U ovom je predmetu mjerodavno tržište utvrđeno:
<p>
a) po predmetu: proizvodnja i prodaja cigareta,
<p>
b) po području (u zemljopisnom smislu): područje
Republike Hrvatske,
<p>
c) vremenski: nakon provedbe koncentracije poduzetnika TD Rovinj
i TD Zagreb, odnosno nakon donošenja rješenja Agencije
o ocjeni te koncentracije, klasa: UP/I-030-02/98-01/42, od 6.
listopada 1998.
<p>
2. Posebnosti tržišta cigareta, kako svjetskog, tako
i hrvatskog:
<p>
a) stagnantnost,
<p>
b) oligopolnost i koncentriranost,
<p>
c) visoke zapreke pristupa tržištu.
<p>
Ad a) Stagnantnost tržišta se očituje o tome
što se tržišni udjel nekog proizvođača
i prodavatelja cigareta na tržištu, gotovo u pravilu,
povećava preuzimanjem dijela tržišta od njegovih
tržišnih takmaca. Ovo prvenstveno iz razloga što
se broj novih potrošača (pušača), na većini
tržišta cigareta, povećava sasvim neznatno ili
se čak smanjuje. Osim toga, veliku ulogu imaju navike potrošača
(pušača), koji su najčešće vjerni
određenom robnom žigu cigareta.
<p>
Time se tržišno natjecanje proizvođača i
prodavatelja cigareta ne ostvaruje kroz smanjivanje cijena i porast
kakvoće proizvoda (cigareta), već se nastoji preuzeti
udjele u drugim poduzetnicima - proizvođačima cigareta.
<p>
Posebno je to izraženo na mjerodavnom hrvatskom tržištu,
na kojem postoji samo jedan proizvođač cigareta (Tvornica
duhana Rovinj), koji kao prodavatelj, trenutno, na domaćem
tržištu ima tržišni udjel od gotovo 100 posto.
<p>
Ad b) Oligopolnost i koncentriranost tržišta proizvodnje
cigareta očituje se u tome što na svjetskom tržištu
cigareta djeluje relativno mali broj vrlo velikih poduzetnika.
To je uočljivo iz prikaza tržišnih udjela na
svjetskom tržištu cigareta, u sljedećoj tabeli:
<p>
<pre>
_______________________________________________________________
						Udjel u
1997. godina			Udjel u		ukupnoj
_________________________	ukupnoj		svjetskoj
				svjetskoj	proizvodnji,
Proizvođač			proizvodnji	bez Kine
				(%)		(%)
_______________________________________________________________

Kineski državni monopol		 31,4		  0,0
Philip Morris			 18,7		 27,2
British American Tobacco
(BAT)/Rothmans 			 15,7		 22,9
JR Reynolds/
Japan Tobacco Industry		 10,8		 15,8
Ostali proizvođači		 23,4		 34,1
Ukupno				100,0		100,0
_______________________________________________________________

</pre>
<p>
Valja napomenuti da velika koncentriranost postoji i na međunarodnom
tržištu sirovine, dakle duhana. Naime na tom tržištu,
u stvari djeluju samo dva poduzetnika, Universal Leaf i DIMON.
Ta dva poduzetnika ukupno drže tržišni udjel u
međunarodnoj trgovini duhanom od dvije trećine.
<p>
Ad c) Visoke zapreke pristupa tržištu proizlaze iz sljedećih
okolnosti, koje vrijede na tržištu proizvodnje i prodaje
cigareta uopće, kao i na tržištu proizvodnje i
prodaje cigareta u Republici Hrvatskoj:
<p>
- zabrana oglašavanja postojećih i novih prodavatelja
cigareta,
<p>
- vjernost i ovisnost potrošača (pušača)
domaćim robnim žigovima cigareta i, shodno tome, ovisnost
svakog proizvođača/prodavatelja cigareta u domaćoj
sirovini - duhanu,
<p>
- relativno visoka ulaganja u proizvodnju i zakonitosti ekonomije
obujma, prema kojima je u cigaretnoj industriji potrebna serija
od najmanje 15.000 do 20.000 tona cigareta da bi se ostvarila
dobit.
<p>
Dakle, s obzirom na naprijed opisana obilježja mjerodavnog
tržišta, proizlazi da se radi o tržištu na
kojem je tržišno natjecanje ograničeno.
<p>
Kako na  hrvatskom tržištu TD Rovinj u prodaji cigareta
ima gotovo 100 posto udjela, tim je veća odgovornost tog
poduzetnika, s obzirom na njegov vladajući, odnosno monopolistički
položaj, za njegovo ponašanje u tržišnom natjecanju
u odnosu na druge poduzetnike koji nisu u takvom položaju,
osobito u odnosu na poduzetnike koji tek pristupaju tržištu.
<p>
IV. Stjecanje i jačanje vladajućeg, te stvaranje
monopolističkog položaja TD Rovinj na mjerodavnom
tržištu
<p>
U razdoblju od 1993. do 1997. godine poduzetnik TD Rovinj neprekidno
je povećavao svoj tržišni udjel na mjerodavnom
tržištu. Njen se tržišni udjel u tom razdoblju
povećao sa 48,71 posto na 69,11 posto. U istom se razdoblju
tržišni udjel TD Zagreb, kao glavnog tržišnog
takmaca, smanjio s 48 posto na 30,8 posto. Tako je TD Rovinj stekla
vladajući položaj na mjerodavnom tržištu
u smislu odredaba članka 15. stavak 2. i članka
16. ZZTN, a nakon provedene koncentracije, monopolistički
položaj, u smislu članka 14. stavak 2. ZZTN.
<p>
1. provođenje koncentracija:
<p>
Provođenjem koncentracije s TD Zagreb, i preuzimanjem Duhanprodukta
i Viržinije, te njihovog spajanja s Rovitom i provođenja
koncentracije GIU »Hrvatski duhani«, došlo je do
jačanja postojećeg vladajućeg položaja
TD Rovinj.
<p>
Konačno, krajem 1998., taj je vrlo jaki vladajući
položaj TD Rovinj, kao što je već rečeno,
prerastao u monopolistički položaj, u smislu odredbe
članka 14. stavak 2. ZZTN.
<p>
Opisano jačanje vladajućeg položaja TD Rovinj
i njegovo pretvaranje u monopolistički položaj posljedica
je djelovanja određenih specifičnih uvjeta na mjerodavnom
tržištu, kao što su:
<p>
a) prestanak proizvodnje cigareta u TD Zadar 1995. godine,
<p>
b) smanjivanje uspješnosti poslovanja TD Zagreb,
<p>
c) potpuni prestanak uvoza cigareta u 1998. i 1999. godini.
<p>
Navedeni su uvjeti, uz veliku vjerojatnost ulaska nekog od vodećih
svjetskih proizvođača cigareta na hrvatsko tržište,
kao rezultata sve prisutnijih trendova globalizacije duhanske
industrije, doveli do provođenja dviju koncentracija poduzetnika
u hrvatskoj duhanskoj industriji.
<p>
U obje se koncentracije kao sudionik i podnositelj prijave Agenciji
za ocjenu njihove dopuštenosti, u smislu odredaba ZZTN, pojavljuje
TD Rovinj.
<p>
A) Koncentracija poduzetnika TD Rovinj i TD Zagreb - rješenje
Agencije o ocjeni koncentracije poduzetnika Tvornice duhana Rovinj
d.d. i Tvornice duhana Zagreb d.d., klasa: UP/I-030-02/98-01/42,
od 6. listopada 1998. (objavljeno u »Narodnim novinama«,
broj 155/98).
<p>
Prijavu za ocjenu te koncentracije poduzetnika Agenciji je, 16.
srpnja 1998., podnijela TD Rovinj. Riječ je o koncentraciji
poduzetnika nastaloj stjecanjem većinskog udjela i većinskog
prava odlučivanja u TD Zagreb od strane TD Rovinj.
<p>
Riječ je o horizontalnoj koncentraciji, provođenjem
koje su pod jednu upravu došla jedina dva značajna
i djelatna proizvođača cigareta na mjerodavnom tržištu.
<p>
Pravni temelj za provođenje koncentracije bio je Osnovni sporazum
i Ugovor o prijenosu dionica, koji je TD Rovinj sklopila s Holdingom
Zagrebačke banke d.o.o., čime je stekla 82,06 posto
udjela u TD Zagreb, što zajedno s 5,25 posto koje drži
preko povezanog društva Plavog 92 d.o.o., čini ukupno
87,315 posto udjela u TD Zagreb.
<p>
Agencija je rješenjem, klasa: UP/I-030-02/98-01/42, od 6.
listopada 1998., tu koncentraciju ocijenila dopuštenom u
smislu odredaba ZZTN.
<p>
Pri ocjeni su primijenjeni svi kriteriji i mjerila iz članka
24. stavka 1. ZZTN. Također je uzeta u obzir činjenica
da se uspješnost poslovanja TD Zagreb neprekidno smanjivala.
Naime, tržišni udjel TD Zagreb na mjerodavnom tržištu
se trajno i neprekidno smanjivao u korist TD Rovinj. Tako je udjel
TD Zagreb, s 48,0 posto u 1993. godini, pao na 30,8 posto u 1997.
godini. U istom je razdoblju tržišni udjel TD Rovinj
porastao s 48,71 posto na 69,11 posto. To je dovelo do toga da
je TD Zagreb konačno došla u položaj da ne može
otplaćivati svoja dugovanja prema Zagrebačkoj banci
d.d.. Time su, u stvari, bili ispunjeni uvjeti za pokretanje stečajnog
postupka. TD Rovinj bi stečajem TD Zagreb, i bez preuzimanja
tog poduzetnika, u stvari došao u priliku da preuzme dio
tržišta tog poduzetnika. Time je, dakle, bio ispunjen
kriterij opadajućeg poslovanja poduzetnika.
<p>
Osim toga, za istu su djelatnost na mjerodavnom tržištu
bili registrirani i drugi poduzetnici. To su Tvornica duhana Zadar
d.d., sa sjedištem u Zadru, koja je obustavila proizvodnju
1995. godine i »Duhanka«, sa sjedištem u Trogiru
(u sastavu poduzetnika »Dugi pogled«), koja se bavi
proizvodnjom posebnih vrsta cigareta (»roll your own«,
»make your own«).
<p>
U 1997. godini postojao je i uvoz cigareta, koji je, prema podacima
Ministarstva financija, iznosio 0,044 posto od ukupnog broja cigareta
prodanih na mjerodavnom tržištu.
<p>
Provođenjem te koncentracije, prema podacima o prodaji cigareta
u Republici Hrvatskoj za 1997. godinu, tržišni udjel
TD Rovinj u proizvodnji i prodaji cigareta u Republici Hrvatskoj
povećao se, sa 69,11 posto na 99,81 posto, da bi krajem
1998. i u 1999. godini, potpunim izostankom uvoza cigareta, tržišni
udjel TD Rovinja porastao na 100 posto.
<p>
B) Koncentracija poduzetnika GIU »Hrvatski duhani« (Rovita
d.o.o. - Duhanprodukt d.d. - Viržinija d.d.) - rješenje
Agencije o ocjeni koncentracije poduzetnika Tvornice duhana Rovinj
d.d. i Tvornice duhana Zagreb d.d., klasa: UP/I-030-02/99-01/64,
od 4. lipnja 1999. (objavljeno u »Narodnim novinama«,
broj 88/99).
<p>
Riječ je o koncentraciji poduzetnika koji se bave otkupom
i primarnom preradom duhana.
<p>
Ta je koncentracija nastala spajanjem poduzetnika Rovite, Duhanprodukta
i Viržinije, u kojima je TD Rovinj jedini udjelničar
ili je imatelj većinskog udjela, u GIU »Hrvatski duhani«.
<p>
Ta je koncentracija istovremeno horizontalna i vertikalna. Horizontalna
je stoga što su njenim provođenjem pod jednu upravu došla
tri, od ukupno četiri postojeća, primarna prerađivača
duhana koji djeluju na mjerodavnom tržištu. Vertikalna
je stoga što je TD Rovinj njenim provođenjem povezao
proizvođače cigareta i prozvođače (primarne
prerađivače) sirovine.
<p>
Ta je koncentracija, u stvari, nastavak i posljedica prve koncentracije,
jer je provedena s ciljem da si TD Rovinj, kao proizvođač
cigareta, trajno osigura vlastitu sirovinsku bazu.
<p>
Prijavu namjere provedbe te koncentracije poduzetnika Agenciji
je, 27. studenoga 1998., podnio TD Rovinj. Ova je koncentracija
nastajala u nekoliko faza:
<p>
Prva faza je započela kad je TD Rovinj, 1996. godine, osnovala
poduzetnika Rovitu. TD Rovinj je jedini udjelničar tog
poduzetnika, dakle, njegov udjel u tom poduzetniku iznosi 100
posto.
<p>
U drugoj fazi je TD Rovinj, stjecanjem dionica, 29. srpnja 1998.,
stekla većinski udjel i većinsko pravo odlučivanja
u poduzetniku Duhanproduktu. Udjel TD Rovinj u tom je trenutku
iznosio 66,064 posto.
<p>
U trećoj je fazi, 13. srpnja 1998., TD Rovinj od ZABA-e
otkupila potraživanja prema poduzetniku Viržiniji, a
zatim je, 14. siječnja 1999., ta potraživanja pretvorila
u udjel, tako da je udjel TD Rovinj u Viržiniji u tom trenutku
iznosio 86,5 posto.
<p>
Četvrtu fazu čini stvaranje GIU »Hrvatski duhani«,
sa sjedištem u Virovitici. To gospodarsko interesno udruženje
predstavlja koncentraciju poduzetnika nastalu spajanjem Rovite,
Duhanprodukta i Viržnije, dakle primarnih prerađivača
duhana u kojima je TD Rovinj jedini udjelničar ili je imatelj
većinskog udjela.
<p>
Pravni temelj spajanja je u početku bio Predugovor za sklapanje
Ugovora o spajanju, sklopljen 26. listopada 1998. Prijavu namjere
provedbe te koncentracije podnio je, 27. studenoga 1998., TD Rovinj,
kao većinski vlasnik svih sudionika koncentracije.
<p>
Na mjerodavnom tržištu, osim sudionika koncentracije,
djeluje i poduzetnik Duhan d.d., sa sjedištem u Slatini (dalje:
Duhan).
<p>
Tržišni udjeli poduzetnika koji djeluju na tržištu
primarne prerade duhana, prema količini duhana obrađenog
u 1997. godini, bili su sljedeći:
<p>
<p>
<pre>
__________________________________________
	Podaci za 1997. godinu
__________________________________________
Poduzetnik		Tržišni udjel
Rovita*			   13,7%*
Duhanprodukt*		   27,4%*
Viržinija*		   34,0%*
Duhan			   24,8%
Ukupno			  100,0%
__________________________________________

</pre>
<p>

*Napomena:
<p>
Provođenjem te koncentracije zajednički je tržišni
udjel primarnih prerađivača duhana - sudionika koncentracije
Hrvatski duhani na mjerodavnom tržištu iznosio 75,2
posto.
<p>
Agencija je rješenjem, klasa: UP/I-030-02/99-01/64, od 4.
lipnja 1999., navedenu koncentraciju ocijenila dopuštenom
u smislu odredaba ZZTN.
<p>
2. Agencija - ocjena dopuštenosti koncentracija Ad A) i Ad
B) u smislu odredaba ZZTN:
<p>
Pri ocjeni dopuštenosti obiju koncentracija Savjet za zaštitu
tržišnog natjecanja je imao na umu činjenicu
da provođenjem tih koncentracija nedvojbeno jača postojeći
vladajući položaj TD Rovinj, odnosno cijeloga koncerna
TD Rovinj, ali ne na način da se time trajno ograničava
slobodno tržišno natjecanje.
<p>
Naime, procijenjeno je da je takvo stanje privremeno, te da će
potrajati najduže do ulaska Republike Hrvatske u Svjetsku
trgovinsku organizaciju (dalje: WTO). Ovo iz razloga što
je upravo smanjenje carina jedan od uvjeta i predmeta pregovora
za ulazak Republike Hrvatske u tu organizaciju.
<p>
Ocijenjeno je da je objedinjavanjem domaće duhanske industrije
(uključujući i primarnu preradu duhana) pretpostavka
za stvaranje i očuvanje tržišnog natjecanja u
budućnosti, kad će, pristupanjem WTO-u, zbog smanjenja
carina, doći do povećanja uvoza cigareta, ili će
doći do otvaranja druge proizvodnje cigareta u Republici
Hrvatskoj. Naime, tim se objedinjavanjem postiže ciljani
opseg proizvodnje i razina racionalizacije poslovanja, koji su
domaćem proizvođaču potrebni za ulazak u očekivano
natjecanje s inozemnim proizvođačima.
<p>
Na taj su način stvorene pretpostavke buduće bogatije
ponude, asortimana i natjecanja u cijenama između objedinjene
domaće duhanske industrije i inozemnih proizvođača,
kao i uvjeti za smanjivanje sadašnjeg visokog udjela TD Rovinj
i društava tog koncerna na hrvatskom tržištu duhana
i duhanskih prerađevina.
<p>
Sve to odgovara uvjetima razvoja slobodnog tržišnog
natjecanja, povećanja izvoza duhana i duhanskih prerađevina,
a osobito interesima potrošača.
<p>
Osim toga, provođenjem koncentracije poduzetnika GIU »Hrvatski
duhani«, u sklopu koncerna TD Rovinj, taj poduzetnik prvenstveno
želi osigurati trajnu sirovinsku bazu za svoju proizvodnju.
Na taj način proizvođači cigareta, u stvari,
ujedno održavaju uzgoj i preradu duhana u Hrvatskoj. Po ocjeni
Savjeta, provođenjem te koncentracije došlo bi do jačanja
domaće duhanske industrije u cjelini, na način koji
jamči održavanje postojeće razine (obujma) uzgoja
duhana, a time i opstanka 3000 obiteljskih poljoprivrednih gospodarstava
koja se bave uzgojem duhana (s oko sedam do osam tisuća
izravno zaposlenih, odnosno oko petnaest tisuća povremeno
zaposlenih), te preko 1.100 izravno zaposlenih u proizvodnji cigareta.
<p>
Pri tom su bili prihvaćeni razlozi TD Rovinj, koji su kategorički
upućivali na uvjetovanost domaće sirovinske baze i
proizvodnje i prodaje cigareta na hrvatskom tržištu.
<p>
Stoga je Savjet, primjenjujući sve kriterije i mjerila iz
članka 24. stavak 1. ZZTN, navedene koncentracije ocjienio
dopuštenima, u smislu nastanka kontroliranoga, ograničenoga
i privremenoga vladajućeg položaja TD Rovinj na mjerodavnom
tržištu.
<p>
Međutim, imajući na umu izrazito visok tržišni
udjel TD Rovinj, Agencija je u oba rješenja utvrdila više
mjera praćenja.
<p>
Od utvrđenih mjera praćenja osobit značaj ima
mjera, sadržajno identična u oba rješenja, kojom
se TD Rovinj obvezuje da Agenciji dostavlja obavijest o namjeri:
<p>
- izravnog ili posrednog stjecanja udjela u poduzetnicima na području
Republike Hrvatske;
<p>
- priključivanja, &nbsp;povezivanja, pripajanja i spajanja
TD Rovinja ili poduzetnika u kojima ona ima prevladavajući
utjecaj, s drugim poduzetnicima u Republici Hrvatskoj;
<p>
- da izravno ili putem poduzetnika u kojima ima prevladavajući
utjecaj, s drugim poduzetnicima u Republici Hrvatskoj sklopi neki
od poduzetničkih ugovora, ugovora iz članaka 10.
i 11. Zakona o zaštiti tržišnog natjecanja ili
neki drugi ugovor kojim stječe prevladavajući utjecaj
na odlučivanje i/ili vođenje poslova tih poduzetnika.
<p>
Takve je obavijesti TD Rovinj dužna dostaviti Agenciji najkasnije
30 dana prije namjeravanog stjecanja, odnosno sklapanja ugovora.
<p>
Svrha utvrđenih mjera praćenja je upravo u tome da se
njima isključi mogućnost zlouporabe vladajućeg
ili monopolističkog položaja od strane TD Rovinja,
odnosno da se Agenciji ostavi mogućnost intervencije kod
pristupa novih proizvođača, uvoznika ili prodavatelja
hrvatskom tržištu proizvodnje i prodaje cigareta.
<p>
V. BRITISH AMERICAN TOBACCO Plc.
<p>
- pristup hrvatskom tržištu (vremenski slijed)
<p>
A) Pregovori o ulaganju u TD Zadar:
<p>
U proljeće 1998. godine, poduzetnik British American Tobacco
Plc., sa sjedištem u Londonu, Globe House, 4 Temple Place
(Engleska, Ujedinjeno Kraljevstvo; dalje: BAT) i direktor TD Zadar,
obnovili su pregovore o mogućnosti ulaganja BAT-a u TD Zadar.
<p>
U prosincu 1998. BAT započinje s Hrvatskim fondom za privatizaciju
(dalje: HFP) pregovore o ulaganju u TD Zadar. HFP je u tom trenutku
imatelj oko 30 posto udjela u TD Zadar.
<p>
B) Prijava koncentracije poduzetnika BAT-a i TD Zadar:
<p>
1. Poduzetnik BAT, zastupan po Odvjetničkom društvu
Žurić i Partneri iz Zagreba, Gundulićeva 63,
podnio je Agenciji prijavu namjere provedbe koncentracije s poduzetnikom
TD Zadar. Agencija je prijavu zaprimila 15. ožujka 1999.
Prijava je u nekoliko navrata dopunjavana novim podacima (26.
srpnja, 30. rujna, 13. listopada i 21. listopada 1999.), da bi
27. listopada 1999. bila kompletirana u cijelosti.
<p>
Navedena je koncentracija poduzetnika nastala stjecanjem većinskog
udjela i većinskog prava odlučivanja poduzetnika
BAT-a u TD Zadar. To se stjecanje odvijalo u dvije faze:
<p>
a) Prva je faza, kao što je već rečeno, započela
u proljeće 1998. godine, pregovorima između predstavnika
BAT-a i direktora TD Zadar, ujedno i imatelja najvećeg broja
dionica TD Zadar. U prosincu 1998. BAT je započeo i pregovore
s HFP-om. U toj je fazi BAT stekao 18,69 posto udjela u TD Zadar.
<p>
Vlasnička je struktura TD Zadar, prema stanju upisa u Knjigu
dioničara na dan 3. svibnja 1999., izgledala kako slijedi:
<p>
<p>
<pre>
____________________________________________________________
     Stanje prema Knjizi dioničara na dan 3. svibnja 1999.
____________________________________________________________
Dioničar		Broj dionica	Udjel u temeljnom
					kapitalu
____________________________________________________________
Ivica Crljenko		1.694		 36,98%
HFP			  957		 20,90%
BAT			  856		 18,69%
TD Rovinj		  568		 12,40%
Croatia osiguranje	  500		 10,92%
Marica Erceg		    5		  0,11%
Ukupno			4.580		100,00%
____________________________________________________________
</pre>
<p>

b) Druga faza je započela održavanjem izvanredne Glavne
skupštine dioničara TD Zadar, 12. svibnja 1999. Na
toj je Skupštini izglasana Odluka o povećanju temeljnog
kapitala TD Zadar od strane BAT-a, privatnim izdanjem dionica,
čime se temeljni kapital TD Zadar povećava sa 17.862.000,00
kuna na 74.412.000,00 kuna.
<p>
Tim je povećanjem temeljnog kapitala, 21. rujna 1999., BAT
stekao 14.500 dionica na ime, što čini udjel od 81,05
posto, čime je BAT u TD Zadar stekao većinski udjel
i većinsko pravo odlučivanja.
<p>
Vlasnička je struktura TD Zadar, nakon povećanja
temeljnog kapitala, prema stanju upisa u Knjigu dioničara
na dan 1. listopada 1999., izgledala kako slijedi:
<p>
<p>
<pre>
____________________________________________________________
Stanje prema Knjizi dioničara na dan 1. listopada 1999.
____________________________________________________________
Dioničar	Broj dionica	   Udjel u temeljnom
				       kapitalu
____________________________________________________________
BAT		15.472			 81,09%
Ivica Crljenko	 1.583			  8,29%
TD Rovinj d.d.	 1.018			  5,34%
HFP		   957			  5,02%
Auctor		    50			  0,26%
Ukupno		19.080			100,00%
____________________________________________________________
</pre>
<p>

2. Savjet za zaštitu tržišnog natjecanja razmatrao
je prijavu koncentracije poduzetnika BAT i TD Zadar u nastavku
31. sjednice, održanom 19. listopada 1999.
<p>
Savjet je tu koncentraciju poduzetnika ocijenio dopuštenom
u smislu odredaba ZZTN, te je dopustio njen upis u Upisnik o koncentracijama.
O ocjeni te koncentracije Agencija će donijeti odgovarajuće
rješenje, kojim će biti utvrđene i mjere praćenja
koncentracije.
<p>
VI. DUHAN d.d. - položaj na tržištu, vlasnička
struktura i struktura dugovanja nakon 6. listopada 1999.
<p>
1. Nakon donošenja rješenja od 6. listopada 1998., kojim
je Agencija za zaštitu tržišnog natjecanja ocijenila
dopuštenom koncentraciju poduzetnika TD Rovinj i TD Zagreb,
i donošenja rješenja od 16. travnja 1999., kojim Agencija
za zaštitu tržišnog natjecanja ocjenjuje dopuštenom
koncentraciju nastalu spajanjem poduzetnika Rovite, Duhanprodukta
i Viržinije u GIU »Hrvatski duhani«, u sklopu koncerna
TD Rovinj, Duhan d.d. (dalje: Duhan) ostaje jedini neovisni poduzetnik,
odnosno jedini poduzetnik koji se bavi primarnom preradom duhana
izvan koncerna TD Rovinj.
<p>
Riječ je o poduzetniku sa 134 stalno zaposlena, koji tijekom
godine, s obzirom na kampanjski značaj proizvodnje, povremeno
zapošljava još 100 do 150 radnika. Duhan je u to vrijeme
imao sklopljene ugovore s oko 1.000 kooperanata.
<p>
Taj je poduzetnik, kao i Duhanprodukt i Viržinija, bio obuhvaćen
Programom sanacije Vlade RH, s čijom je razradom i provedbom
Vlada započela još 7. ožujka 1997. Međutim,
za razliku od navedena druga dva poduzetnika koja je preuzeo TD
Rovinj, u Duhanu je trebalo najprije riješiti pitanje velikih
potraživanja koja su prema njemu imale banke, mirovinski
fondovi i isporučitelji energenata. Tako je Vlada RH, 29.
prosinca 1998., konačno donijela Odluku o sanaciji Duhana
i više zaključaka vezanih uz sanaciju tog poduzetnika.
<p>
2. Vlasnička struktura Duhana (prije pokušaja sanacije):
<p>
<p>
<pre>
________________________________________________________
    Dioničar		Udjel u temeljnom kapitalu
________________________________________________________
HFP				40,50%
RFMIORH				 9,06%
RFMIOIPH			 3,88%
Slatinska banka d.d.
(Pronekinvest)			20,00%
Mali dioničari (oko 380)	26,55%
________________________________________________________
</pre>
<p>

3. Struktura prodaje Duhana d.d. u vrijeme prije provođenja
koncentracija TD Rovinj i TD Zagreb i stvaranja Hrvatskih duhana
(po godinama i proizvođačima cigareta) je sljedeća:
<p>
<p>
<pre>
________________________________________________________
			1996.		1997.
	       _________________________________________
Količine	    TDR	    TDZ	     TDR      TDZ
________________________________________________________
Duhan d.d.	  794 t	  723 t	   605 t    817 t
________________________________________________________

</pre>
<p>

Iz gornjih je podataka vidljivo da su, u godinama prije provedbe
koncentracija poduzetnika TD Rovinj i TD Zagreb i stvaranja Hrvatskih
duhana, dva glavna proizvođača cigareta, TD Rovinj
i TD Zagreb (TD Zadar je prestao s proizvodnjom 1995. godine),
kupovali od Duhana sirovinu u podjednakim količinama. Do
nešto veće razlike u količinama isporučenog
duhana u 1997. godini došlo je očito zbog, tada već
značajnijih, poteškoća u proizvodnji TD Zagreb.
<p>
U tom je razdoblju Duhan prodavao na hrvatskom tržištu
oko 50 posto svoje proizvodnje, dok je drugu polovinu izvozio.
<p>
4. Tržišni udjel Duhana u prodaji duhana domaćim
proizvođačima cigareta (po godinama):
<p>
<pre>
_____________________________________
	Godina	   Tržišni udjel
_____________________________________
	1994.	       33,6%
	1995.	       33,1%
	1996.	       30,9%
	1997.	       24,8%
	1998.*	        -*
	1999.*	        -*
_____________________________________
</pre>
<p>

<p>
*Napomena:
<p>
Nakon provedbe koncentracija kojima se stvara koncern TD Rovinj,
dakle od druge polovine 1998. i tijekom cijele 1999. godine, tvornice
cigareta koncerna TD Rovinj potpuno su prestale kupovati duhan
od poduzetnika Duhana d.d.
<p>
5. Izvoz duhana:
<p>
S obzirom da TD Rovinj, kao jedini proizvođač cigareta
u Hrvatskoj, nakon stjecanja monopolističkog položaja
na tržištu, potpuno prestaje kupovati sirovinu od Duhana
d.d., taj se poduzetnik bio primoran okrenuti izvozu (Egipat,
Alžir, Bosna i Hercegovina, Slovenija, Makedonija).
<p>
Količine izvezenog duhana (po godinama) prikazane su u
sljedećim tabelama:
<p>
a) prema podacima pribavljenim od Duhana d.d.:
<p><p>
<pre>
_______________________________________________________
God.	Duhan		   Ukupno Rovita d.o.o.,
	d.d.	   Duhanprodukt d.d. i Viržinija d.d.,
			odnosno GIU "Hrvatski duhani"
_______________________________________________________
1994.	2.901 t  		2.585 t
1995.	  236 t  		1.034 t
1996.	  247 t  		1.345 t
1997.	1.490 t  		5.176 t
1998.	1.347 t*		2.900 t
1999.	2.300 t*		3.037 t
_______________________________________________________
</pre>
<p>

b) prema podacima pribavljenim od GIU »Hrvatskih duhana«:
<p>
<pre>
______________________________________________________
God.	Duhan		   Ukupno Rovita d.o.o.,
	d.d.	  Duhanprodukt d.d. i Viržinija d.d.,
			odnosno GIU "Hrvatski duhani"
______________________________________________________
1994.	750 t 			2.585 t
1995.	430 t 			1.034 t
1996.	 51 t 			1.345 t
1997.	800 t 			5.178 t
1998.	420 t*			2.900 t
1999.	542 t*			3.037 t
______________________________________________________
</pre>
<p>

<p>
* Napomena:
<p>
Iako se, ovisno o izvoru, podaci o količinama duhana koje
je u 1998. i 1999. godini izvezao poduzetnik Duhan d.d. znatno
razlikuju, ipak je iz obje tabele vidljivo da je količina
duhana koje je taj poduzetnik izvezao u 1999., znatno veća
od količine koju je izvezao u 1998. godini.
<p>
6. Vjerovnici i struktura potraživanja prema poduzetniku
Duhanu d.d.
<p>
Prije izlaganja podataka o vjerovnicima i strukturi potraživanja
prema Duhanu d.d. valja reći da je, prema podacima Zavoda
za platni promet, Podružnica Našice (BON-2), račun
Duhana je, na dan 23. lipnja 1999., bio neprekidno blokiran već
1970 dana.
<p>
a) Na dan 29. prosinca 1998. (prema podacima iz Zaključka
Vlade RH, klasa: 432-02/97-01/17, od 29. prosinca 1998.):
<p>
<pre>
__________________________________________________
	Vjerovnici		Iznos potraživanja
				(u 000 kn)
__________________________________________________
1.	Zagrebačka banka d.d.		35.000*
2.	Slatinska banka d.d.		16.000
3.	Gradska banka d.d.		 4.500
4.	RFMIORH				 9.000
5.	INA d.d.			 3.800
Ukupna potraživanja (1.-5.)		68.300
__________________________________________________

</pre>
<p>

<p>
*Napomena:
<p>
U tom je trenutku temeljni kapital poduzetnika Duhan d.d. iznosio
62,435.400,00 kuna.
<p>
Potraživanja Zagrebačke banke d.d. u tom trenutku
iznose nešto više od 50 posto temeljnog kapitala Duhana
d.d.
<p>
b) Na dan 11. listopada 1999. (nakon cesije potraživanja
Viržiniji):
<p>
<pre>
______________________________________________________________
Grupa	Red. 	ZNAČAJ VJEROVNIKA		Iznos
	br.					(u 000 kn)
______________________________________________________________
		DOBAVLJAČI
______________________________________________________________
	1.	Slatinka d.d.			 2.600
	2.	HEP - električna energija	   881
A	3.	HEP - plin			   729
	4.	Croatia osiguranje d.d.		 1.187
	5.	Ostali				 1.861
		Ukupno (1.-5.)			 7.258
______________________________________________________________
		PO OSNOVI KREDITA
______________________________________________________________
	6.	Zagrebačka banka d.d.		41.500*
	7.	Gradska banka d.d.		 1.600
	8.	Adria banka Wien		 4.000
	9.	Croatia osiguranje d.d.		 2.100
       10.	Ministarstvo financija
		(reprogram)			 7.500
B      11.	Robne rezerve (reprogram)	   490
       12.	Hrvatske šume (reprogram)	   340
       13.	Hrvatski zavod za zapošljavanje	   620
		(reprogram)
       14.	Hrvatske vode (reprogram)	   730
______________________________________________________________
		Ukupno (6.-14.)			58.880
______________________________________________________________
Ukupna potraživanja (1.-16.)			66.138
______________________________________________________________
</pre>
<p>

<p>
*Napomena:
<p>
Zbog ovako visokih dugovanja temeljni je kapital tog poduzetnika,
Odlukom Glavne skupštine od 24. travnja 1999., smanjen s
62,435.400,00 kuna na 20,811.800,00 kuna.
<p>
Gornje tabele pokazuju da su ukupna potraživanja vjerovnika
prema Duhanu d.d., nakon što su svi vjerovnici osim ZABA-e,
proveli Zaključak Vlade RH od 29. prosinca 1998., smanjena
s 68,300.000,00 kuna, koliko su iznosila 29. prosinca 1998., na
66,138.000,00 kuna, koliko su iznosila 11. listopada 1999..
<p>
Međutim, potraživanja ZABA-e su u istom razdoblju narasla,
s 35,000.000,00 kuna, koliko su iznosila 29. prosinca 1998., na
41,500.000,00 kuna, koliko su iznosila 11. listopada 1999.
<p>
Ugovorom o prijenosu cjelokupne tražbine, sklopljenim 9.
lipnja 1999., između Zagrebačke banke d.d. i TD Rovinj,
Zagrebačka je banka ta potraživanja prenijela na Viržiniju
d.d., uz naknadu od 40,000.000,00 kuna.
<p>
Potraživanja Viržinije d.d. prema Duhanu d.d., u tom
trenutku, iznose više od dvostruke vrijednosti temeljnog
kapitala Duhana d.d..
<p>
7. Sadašnja vlasnička struktura Duhana d.d.:
<p><p>
<pre>
____________________________________________________
Dioničar	      Udjel u temeljnom kapitalu
____________________________________________________
HFP				60,95%
HZMO				12,94%
Mali dioničari (oko 380)	22,22%
Ostali				 3,63%
Dodjela HFP-a			 0,26%
____________________________________________________

</pre>
<p>

VII. Zakon o duhanu i drugi propisi - značaj ugradnje domaćeg
duhana u cigarete proizvedene u Republici Hrvatskoj
<p>
1. Značaj ugradnje domaćeg duhana u cigarete proizvedene
u Republici Hrvatskoj proizlazi iz odredaba Zakona o duhanu (»Narodne
novine«, broj 69/99; dalje: ZD).
<p>
Zakon o duhanu uređuje odnose u proizvodnji, otkupu, obradi
i prometu duhana, te proizvodnji duhanskih proizvoda u Republici
Hrvatskoj.
<p>
Prema odredbama članka 27. stavak 1. ZD, cigarete se razvrstavaju:
<p>
a) prema kakvoći duhanske mješavine i organoleptičkim
svojstvima pri pušenju:
<p>
aa)&nbsp;temeljene na mješavini s najmanje 60 posto nearomatičnih
tipova duhana virginija (sušena toplim zrakom) i berlej (sušenog
u hladu),
<p>
bb) temeljene na mješavini s više od 40 posto drukčijih
tipova duhana,
<p>
b) prema tehničkoj izradi i opremljenosti cigarete:
<p>
aa) tvrdo i meko pakovanje,
<p>
bb) s filtrom i bez filtra,
<p>
c) prema oznaci cigarete - ovisno o mjestu prvog stavljanja u
promet pojedinog robnog žiga cigarete.
<p>
Prema odredbi članka 28. ZD, cigarete se, sukladno značajkama
iz članka 27. ZD, razvrstavaju u tri skupine:
<p>
- Skupina A (popularna skupina): cigarete s najmanje 60 posto
nearomatičnih duhana (tipa virginija sušenog toplim
zrakom i berlej sušenog u hladu), od čega najmanje
jedna četvrtina nižih klasa ili na njima temeljenih
surogata, s filtrom ili bez njega, pakirane u mekom omotu i prvi
puta stavljene u promet u Republici Hrvatskoj;
<p>
- Skupina B (standardna skupina): cigarete s najmanje 60 posto
nearomatičnih duhana (tipa virginija sušenog toplim
zrakom i berlej sušenog u hladu), ili na njima temeljenih
surogata, s filtrom ili bez njega, pakirane u tvrdom omotu i prvi
puta stavljene u promet u Republici Hrvatskoj;
<p>
- Skupina C (ekstra skupina): u tu se skupinu upisuju sve ostale
vrste cigareta, koje ne spadaju u skupinu A ili skupinu B, u stvari
cigarete koje sadrže najmanje 40 posto stranog duhana ili
su proizvedene u hrvatskim tvornicama, po stranoj licenci.
<p>
Proizlazi, dakle, da prema odredbama ZD, trenutno postoji obveza
ugradnje najmanje 60 posto domaćih nearomatičnih
duhana, tipa virginija (sušenog toplim zrakom) i berlej (sušenog
u hladu), da bi se cigareta mogla smatrati domaćim proizvodom,
prema ZD.
<p>
2. Zakon o posebnom porezu na duhanske prerađevine (»Narodne
novine«, broj 67/99; dalje: Zakon o posebnom porezu) uređuje
visinu posebnog poreza (trošarine) na duhanske prerađevine.
<p>
Iz tog propisa proizlazi da se na kutiju cigareta koje sadrže
najmanje 60 posto domaćeg duhana, dakle na cigarete iz skupine
A, plaća trošarina od 4,50 kune, a ne one razvrstane
u skupinu B, plaća trošarina od 4,90 kuna.
<p>
Međutim, trošarina na cigarete iz skupine C, dakle na
cigarete u koje je ugrađeno 40 posto ili više stranog
duhana, ili su proizvedene na temelju licence, znatno je viša
u odnosu na trošarinu cigareta iz skupine A i B, te iznosi
8,10 kuna.
<p>
3. Prema članku 44. Zakona o duhanu, ulaskom Republike
Hrvatske u WTO, za proizvođače cigareta u Hrvatskoj
prestaje obveza ugradnje 60 posto domaćih duhana.
<p>
Međutim, i tada će troškovi proizvodnje i prodaje
cigareta u Hrvatskoj, za cigarete koje sadrže više od
40 posto uvezenog duhana, biti značajno viši u odnosu
na cigarete iz skupine A i skupine B, i to iz sljedećih
razloga:
<p>
- takva cigareta ulazi u najvišu trošarinsku skupinu
(C skupina);
<p>
- carina na uvezeni duhan iznosi 20 posto, na što treba dodati
PDV;
<p>
- povećavaju se transportni troškovi;
<p>
- prema pravilima o porijeklu proizvoda, cigareta proizvedena
u Republici Hrvatskoj, koja ne sadrži više od 40 posto
domaćeg duhana, ne može se izvoziti u zemlje članice
WTO uz primjenu općih carinskih preferencijala.
<p>
Stoga je mogućnost nabavljanja domaćeg duhana i njegova
ugradnja u cigaretu koja se proizvodi u hrvatskim tvornicama,
a u sprezi s nekim drugim čimbenicima (zakonska zabrana
oglašavanja, navika i lojalnost potrošača domaćem
robnom žigu cigarete, ekonomija obujma), od izuzetnog značaja
za konkurentnost i uvjete pristupa tržištu proizvođača
cigareta u Republici Hrvatskoj.
<p>
VIII. Praćenje poslovanja i ponašanja TD Rovinj nakon
donošenja rješenja Agencije o ocjeni te koncentracije
od 6. listopada 1998. - pokretanje postupka od strane Agencije
<p>
Kao što je to već rečeno, Agencija je, nakon
donošenja rješenja o ocjeni koncentracije poduzetnika
TD Rovinj i TD Zagreb, od 6. listopada 1998., započela
s kontinuiranim praćenjem i analiziranjem poslovanja i ukupnog
ponašanja TD Rovinj i društava koncerna TD Rovinj na
mjerodavnom tržištu.
<p>
Istovremeno, Agencija prati sva događanja na mjerodavnom tržištu,
poglavito događanja vezana uz najavu ulaska novog tržišnog
natjecatelja na to tržište, postupke i djelovanja tog
potencijalnog novog natjecatelja i reakcije (ponašanje, postupke
i djelovanja) TD Rovinj kao odgovora na tu najavu.
<p>
Vremenski slijed događanja, nakon 6. listopada 1998.:
<p>
Radi boljeg praćenja i razumijevanja povezanosti važnijih
događanja na mjerodavnom tržištu, nakon 6. prosinca
1998., u nastavku su sva takva događanja kronološki prikazana
i kratko opisana.
<p>
- 6. listopada 1998.:
<p>
Agencija donosi rješenje kojim koncentraciju poduzetnika
TD Rovinj i TD Zagreb ocjenjuje dopuštenom, u smislu odredaba
ZZTN. Rješenjem utvrđuje više mjera praćenja
s ciljem da se spriječi&nbsp; svaka zlouporaba vladajućeg
položaja od strane TD Rovinj, te da se Agenciji omogući
intervencija u slučaju takvog pokušaja.
<p>
- 27. studenoga 1998.:
<p>
TD Rovinj, u izvršenju mjera praćenja iz rješenja
o koncentraciji TD Rovinj i TD Zagreb:
<p>
a) Agenciji dostavlja na ocjenu više ugovora o licenci za
proizvodnju cigareta, koje je prije provedbe koncentracije sklopila
TD Zagreb s poduzetnicima Rothmans of Pall Mall (International)
Ltd. i R.J. Reynolds International B.V. (izvršenje mjere
iz točke X. izreke);
<p>
b) obavještava Agenciju o registraciji poduzetnika Ronhill
d.o.o. s ciljem objedinjavanja prodaje i izvoza proizvoda TD Rovinj
i TD Zagreb (izvršenje mjere iz točke VI. izreke);
<p>
c) prijavljuje Agenciji namjeru provedbe koncentracije stvaranjem
GIU »Hrvatski duhani« (Rovita, Duhanprodukt, Viržinija
- izvršenje mjere iz točke VII. izreke).
<p>
- 29. prosinca 1998.:
<p>
Vlada RH donosi Odluku i zaključke o sanaciji i financijskom
restrukturiranju Duhana d.d., kombinacijom otpisa i reprogramiranja
potraživanja, te pretvaranjem potraživanja u udjele.
<p>
- 8. siječnja 1999.:
<p>
ZABA, kao vjerovnik Duhana d.d., predlaže Trgovačkom
sudu u Bjelovaru, otvaranje stečajnog postupka nad tim
poduzetnikom (predmet broj St-3/99-11). Prijedlog se odnosi na
dug od 28.990.825,49 kn po Ugovoru o kratkoročnom kreditu
od 3. ožujka 1995. Ročište je zakazano za 23.
ožujka 1999.
<p>
Naime, ZABA nije svoje potraživanje zamijenila za udjel u
nekom drugom poduzetniku iz lisnice HFP-a ili mirovinskih fondova,
kako je to predviđala Odluka i zaključci Vlade RH o
sanaciji i financijskom restrukturiranju Duhana d.d., od 29. prosinca
1999. Na taj je način ZABA došla u položaj prvog
vjerovnika Duhana d.d.
<p>
U dopisu upućenom Vladi RH, od 22. ožujka 1999., ZABA
takvo postupanje objašnjava time što u lisnicama fondova
nije pronašla dionice poduzetnika prihvatljive za nju, te
nastojanjem da zaštiti i ostvari svoja vjerovnička
prava.
<p>
- polovina siječnja 1999.:
<p>
British American Tobacco (Investments) započinje s Hrvatskim
fondom za privatizaciju, kao imateljem oko 30 posto udjela u TD
Zadar, razgovore o ulaganju u tog poduzetnika. Započinjanjem
tih razgovora konačno se i javno obznanjuje interes tog
poduzetnika za ulazak na hrvatsko tržište, iako je BAT
pregovore s direktorom TD Zadar započeo još u proljeće
1998.
<p>
- 15. siječnja 1999.:
<p>
a) TD Rovinj malim dioničarima TD Zadar, na kućne
adrese, šalje pisanu ponudu za otkup dionica TD Zadar, te
pisanu izjavu o prihvaćanju te ponude.
<p>
O slanju tih ponuda TD Rovinj ne obavještava Agenciju za
zaštitu tržišnog natjecanja, odnosno ne obavještava
Agenciju o namjeri stjecanja udjela u TD Zadar, na što je
obvezuje točka VII.a izreke rješenja Agencije o ocjeni
koncentracije poduzetnika TD Rovinj i TD Zagreb, od 6. listopada
1998.
<p>
b) Ugovorom o prijenosu dionica, u zamjenu za potraživanja
prema poduzetniku Croatia lineu d.d., HFP prenosi na Croatia osiguranje
d.d. (dalje: Croatia osiguranje), sa sjedištem u Zagrebu,
500 dionica TD Zadar. Na taj način Croatia osiguranje stječe
u TD Zadar udjel od 10,92 posto.
<p>
- 22. siječnja 1999.:
<p>
Poduzetnik TD Zadar, zastupan po direktoru Ivici Crljenku, dostavlja
Agenciji podnesak kojim obavještava Agenciju da je TD Rovinj,
15. siječnja 1999., uputio malim dioničarima ponude
za otkup dionica TD Zadar.
<p>
- 27. siječnja 1999.:
<p>
U svezi s obaviješću TD Zadar od 22. siječnja
1999., te s obzirom na to da TD Rovinj nije obavijestila Agenciju
za zaštitu tržišnog natjecanja o namjeri stjecanja
udjela u TD Zadar, što je bila dužna prema rješenju
Agencije o ocjeni koncentracije poduzetnika TD Rovinj i TD Zagreb,
od 6. listopada 1998., predstavnik Agencije telefonom traži
obavijest &nbsp;od člana Uprave TD Rovinj Plinija Cuccurina,
kao osobe koju je taj poduzetnik ovlastio za kontakte s Agencijom.
Plinio Cuccurin u tom telefonskom razgovoru, o kojem je sastavljena
službena zabilješka, izjavljuje da je razlog neprijavljivanja
namjere stjecanja udjela u TD Zadar taj što se sama ponuda
malim dioničarima TD Zadar ne može tumačiti
kao namjera preuzimanja tog poduzetnika. Nije im, naime, poznata
ukupna vlasnička struktura TD Zadar, te stoga još
ne mogu procijeniti koliki bi udjel mogli steći otkupom
dionica. Obećaje, međutim, da će predstavnici
TD Rovinj, s tim u svezi, doći na konzultacije i obavijestiti
Agenciju o svojim namjerama čim ta namjera i mogućnost
stjecanja vlasničkog udjela (u opsegu koji bi im bio zanimljiv)
bude jasnije određena.
<p>
- 2. veljače 1999.:
<p>
TD Rovinj započinje sa sklapanjem ugovora o kupnji dionica
TD Zadar s malim dioničarima. Na taj dan sklapa ugovore
o stjecanju ukupno 467 dionica TD Zadar.
<p>
O sklapanju ugovora ne obavještava Agenciju.
<p>
- 23. veljače 1999.:
<p>
Prema podatku iz dopisa Croatia osiguranja, od 26. travnja 1999.,
upućenog Agenciji, tog je dana, temeljem Ugovora o kupoprodaji
i prijenosu dionica, Croatia osiguranje poduzetniku Auctor AG
(Švicarska), prodalo svoj udjel od 10,92 posto u TD Zadar
(500 dionica).
<p>
- 24. veljače 1999.:
<p>
a) Trgovački sud u Bjelovaru donosi rješenje, broj
III ST-3799-6, o pokretanju postupka za utvrđivanje uvjeta
za otvaranje stečajnog postupka nad Duhanom, po prijedlogu
ZABA-e od 8. siječnja 1999.
<p>
Ročište je zakazano za 22. ožujka 1999.
<p>
b) Agencija za zaštitu tržišnog natjecanja upućuje
dopis TD Rovinj, kojim od tog poduzetnika zahtijeva da izvrši
svoju obvezu iz točke VII.a izreke rješenja od 6.
listopada 1999.
<p>
Riječ je o mjeri praćenja, koja obvezuje TD Rovinj
da Agenciju unaprijed, najkasnije 30 dana prije namjeravanog stjecanja,
obavještava o namjeri svakog stjecanja udjela u drugim poduzetnicima
u Hrvatskoj. Agencija stoga poziva TD Rovinj na prijavu stjecanja
udjela u TD Zadar, u roku od osam dana. Taj je dopis, prema podacima
iz Obavijesti o uručenju, uručen TD Rovinj dana
26. veljače 1999.
<p>
- 5. ožujka 1999.:
<p>
Agencija zaprima dopis TD Rovinj, broj: I-3377/99, koji nosi nadnevak
24. veljače 1999., kojim taj poduzetnik, pozivom na izvršenje
obveze iz mjera praćenja iz rješenja od 6. listopada
1998. (točka VII.a izreke rješenja), izvješćuje
Agenciju da je, sklapanjem Ugovora o prodaji i stjecanju dionica,
stekao ukupno 483 redovne dionice TD Zadar, što čini
10,55 posto od ukupnog broja glasova na Glavnoj skupštini
tog društva. Napominje da još nije izvršen upis
TD Rovinj u Knjigu dionica TD Zadar.
<p>
- 9. ožujka 1999.:
<p>
TD Rovinj zatražio upis u Knjigu dionica TD Zadar 415 dionica
koje je stekao temeljem ugovora o prodaji sklapanih 2., 3., 8.,
9. i 10. veljače 1999.
<p>
- 16. ožujka 1999.:
<p>
Vlada RH traži od ZABA-e objašnjenje nepridržavanja
odluka i zaključaka Vlade o sanaciji Duhana d.d. (naime,
ZABA nije, kao što je bilo dogovoreno, svoja potraživanja
prema Duhanu pretvorila u udjele, niti je provela zamjenu dionica
Duhana d.d. za dionice drugih društava iz lisnice HFP-a,
a osim toga je nad Duhanom, 8. siječnja 1999., pokrenula
stečajni postupak).
<p>
- 22. ožujka 1999.:
<p>
a) TD Rovinj sklopio posljednji ugovor o kupnji dionica TD Zadar
izravno od malih dioničara.
<p>
b) Agencija protiv TD Rovinj pokreće prekršajni postupak,
kod Prekršajnog suda u Rovinju, zbog nepostupanja po rješenju
Agencije od 6. listopada 1998. (neprijavljivanje namjere stjecanja
udjela u TD Zadar).
<p>
c) Agencija od TD Rovinj zahtijeva očitovanje o razlozima
za stjecanje dionica TD Zadar, te o planovima tog poduzetnika
u svezi s TD Zadar.
<p>
- 23. ožujka 1999.:
<p>
a) TD Rovinj zatražila upis 80 dionica u Knjigu dionica TD
Zadar, koje je stekao temeljem Ugovora o prodaji sklapanih 24.
i 25. veljače, te 2. i 8. ožujka 1999.
<p>
b) Temeljem Ugovora o prijenosu dionica, Croatia osiguranje prenosi
na Auctor 500 dionica TD Zadar.
<p>
Međutim, glede stvarnog nadnevka sklapanja navedenog Ugovora
o kupoprodaji i prijenosu dionica postoje mnoge dvojbe.
<p>
aa) U prvom redu, taj Ugovor nosi nadnevak 23. ožujka 1999.,
ali je generalni direktor Croatia osiguranja ovjerio svoj potpis
kod javnog bilježnika znatno ranije, tj. još 18. ožujka
1999.
<p>
bb) S druge strane, podaci o nadnevku sklapanja Ugovora navedeni
naprijed u točki aa), u koliziji su s podacima iz dopisa
Croatia osiguranja, od 26. travnja 1999., upućenog Agenciji
za zaštitu tržišnog natjecanja. U tom dopisu, naime,
Croatia osiguranje navodi da je Ugovor o kupoprodaji i prijenosu
dionica između Croatia osiguranja i Auctora AG, sklopljen
mnogo ranije, odnosno još 23. veljače 1999.
<p>
- 25. ožujka 1999.:
<p>
TD Rovinj zatražio upis 73 dionice u Knjigu dionica TD Zadar,
koje je stekao temeljem ugovora o prodaji zaključivanih
2., 8. i 9. veljače, te 22. ožujka 1999.
<p>
- 26. ožujka 1999.:
<p>
Poduzetnik Auctor AG započinje na žiro-račun
Croatia osiguranja uplaćivati cijenu dionica TD Zadar, stečenih
temeljem ugovora o kupoprodaji i prijenosu dionica od 23. ožujka
1999. (ili 23. veljače 1999.).
<p>
- 29. ožujka 1999.:
<p>
Na zahtjev TD Rovinj, kao dioničara s više od 10 posto
udjela, odgođena je izvanredna Glavna skupština dioničara
TD Zadar, koja se trebala održati 12. travnja 1999. (»Narodne
novine«, broj 30/99). Skupština se trebala održati
prvenstveno radi donošenja odluke o ulaganju BAT-a, odnosno
donošenja odluke o povećanju temeljnog kapitala TD
Zadar. Skupština je odgođena za 12. svibnja 1999..
<p>
- 30. ožujka 1999.:
<p>
Poduzetnik Auctor AG završava s uplatom cijene dionica TD
Zadar na žiro-račun Croatia osiguranja, započetu
26. ožujka 1999.
<p>
- 31. ožujka 1999.:
<p>
U Rovinju je, u svezi sa stjecanjem udjela TD Rovinj u TD Zadar,
održan razgovor ravnateljice Agencije s predsjednikom Uprave
TD Rovinj. Predsjednik Uprave TD Rovinj dao je neka tumačenja
zbivanja oko stjecanja udjela u TD Zadar.
<p>
On ponavlja tvrdnju da obveza prijavljivanja namjere stjecanja
udjela u drugom poduzetniku za TD Rovinj nastupa tek upisom u
Knjigu dionica. Stoga je prijava stjecanja udjela koju je taj
poduzetnik izvršio 5. ožujka 1999., po njegovom mišljenju
izvršena pravovremeno. Ujedno najavljuje da će nastaviti
sa stjecanjem dionica TD Zadar.
<p>
Nadalje, on navodi da je plan TD Rovinj da u TD Zadar pokrene
proizvodnju specijalnih duhanskih proizvoda (mentol cigarete,
duhan za lulu, cigare i sl.).
<p>
Navodi također da će Upravu upoznati sa stavom Agencije,
iznesenim tijekom razgovora, da iz ukupnosti sadržaja rješenja
Agencije od 6. listopada 1998., osobito iz predviđanja i mjera
praćenja djelovanja TD Rovinj iznijetih u tom rješenju,
proizlazi da stjecanje udjela u TD Zadar nije poželjno s
gledišta tržišnog natjecanja i odredaba ZZTN.
<p>
- 9. travnja 1999.:
<p>
U očitovanju TD Rovinj, klasa: I-99/5984 (s nadnevkom 6.
travnja 1999.), taj poduzetnik iskazuje da nema namjeru niti mogućnost
provesti koncentraciju s TD Zadar, s obzirom da su u međuvremenu
saznali da BAT, zajedno s Ivicom Crljenkom, ima 57,67 posto udjela
u tom poduzetniku. Iskazuje, također, da je cilj TD Rovinj
objedinjavanje hrvatske duhanske industrije.
<p>
- 14. travnja 1999.:
<p>
Poduzetnici TD Rovinj i Auctor sklapaju Ugovor o kupoprodaji i
prijenosu dionica TD Zadar. Temeljem tog ugovora TD Rovinj stječe
još 450 dionica TD Zadar.
<p>
Na taj način, uračunavajući ranije stečene
dionice TD Zadar, TD Rovinj je imatelj ukupno 933 dionice TD Zadar.
Njegov se udjel u tom poduzetniku time povećava na 20,37
posto temeljnog kapitala. Međutim, TD Rovinj niti o ovom stjecanju
udjela u TD Zadar ne obavještava Agenciju.
<p>
Isto tako, TD Rovinj u tom trenutku ne podnosi zahtjev za upis
tih 450 dionica u Knjigu dionica TD Zadar. Zahtjev za upis tih
dionica podnijet će tek 5. srpnja 1999.
<p>
O stjecanju tih dionica i zahtjevu za upis u Knjigu dionica TD
Zadar, TD Rovinj nikad nije obavijestio Agenciju. Agencija je
o tim transakcijama TD Rovinj saznala iz obavijesti poduzetnika
TD Zadar i BAT-a od 3. rujna 1999.
<p>
- 15. travnja 1999.:
<p>
Savjet za zaštitu tržišnog natjecanja je, na 26.
sjednici, donio zaključak da Agencija donese rješenje
o hitnoj privremenoj mjeri (članak 36.a ZZTN). Tim se rješenjem
TD Rovinj privremeno zabranjuje svako daljnje stjecanje dionica
TD Zadar.
<p>
- 16. travnja 1999.:
<p>
Agencija za zaštitu tržišnog natjecanja, sukladno
zaključku Savjeta od 15. travnja 1999., donosi rješenje
o privremenoj mjeri (članak 36.a ZZTN).
<p>
Tim se rješenjem TD Rovinj zabranjuje svako daljnje stjecanje
dionica TD Zadar.
<p>
Ovo iz razloga postojanja mogućnosti da daljnje stjecanje
dionica izravnog tržišnog takmaca dovede do nastupanja
izravnih štetnih učinaka za poduzetnike TD Zadar i
BAT, za duhansku industriju u cjelini (mogućnost dogovora
o podjeli tržišta i sl.), te za potrošače
(smanjenje mogućnosti izbora).
<p>
Rješenje je privremeno, te će biti na snazi do okončanja
postupka utvrđivanja narušavanja slobodnog tržišnog
natjecanja, a najduže godinu dana.
<p>
- 21. travnja 1999.:
<p>
Duhan d.d. predlaže ZABA-i (dopis, broj 06-494/99):
<p>
a) da se ukupni iznos potraživanja ZABA-e od 35.000.000,00
kuna utvrdi u diskontiranom iznosu od 25 posto od ukupnog potraživanja,
odnosno 8.750.000,00 kuna, koji bi Duhan isplatio u pet obroka,
zaključno sa 30. lipnja 1999., uz naplatu jednog dijela
duga kroz dionice HFP;
<p>
b) da obustavi stečajne aktivnosti.
<p>
- 23. travnja 1999.:
<p>
Ministarstvo poljoprivrede i šumarstva traži od ZABA-e
povlačenje prijedloga za otvaranje stečajnog postupka
nad Duhanom d.d..
<p>
- 24. travnja 1999.:
<p>
Zbog visokih dugovanja, temeljni je kapital Duhana d.d., Odlukom
Glavne skupštine smanjen s 62.435.400,00 kuna na 20.811.800,00
kuna.
<p>
- 28. travnja 1999.:
<p>
TD Rovinj dostavlja Agenciji očitovanje na njene upite
od 2. i 16. travnja 1999. Taj poduzetnik obavještava Agenciju
da njen trenutni udjel u TD Zadar iznosi 22,22 posto. Dostavlja
tabelarni pregled stjecanja dionica TD Zadar s nadnevcima zahtjeva
za upis tih dionica u Knjigu dionica TD Zadar. Očigledno
je da je pritom TD Rovinj računala i s dionicama TD Zadar,
koje je, 14. travnja 1999., stekla od poduzetnika Auctora, a čije
stjecanje niti je prijavila Agenciji, niti je, prije 15. srpnja
1999., tražila njihov upis u Knjigu dionica TD Zadar.
<p>
- 30. travnja 1999.:
<p>
Prijedlog Duhana d.d. za isplatu potraživanja, od 21. travnja
1999., ZABA ocjenjuje neprihvatljivim.
<p>
- 3. svibnja 1999.:
<p>
Uoči održavanja izvanredne Glavne skupštine,
zakazane za 12. svibnja 1999., zatvara se Knjiga dionica TD Zadar.
Na Glavnoj će skupštini, sukladno odredbama Zakona
o trgovačkim društvima, moći glasovati samo
dioničari upisani u Knjigu. Prema izvodu iz Knjige dionica,
vlasnička struktura TD Zadar, je sljedeća:
<p>
<pre>
_____________________________________________________________
    Stanje prema Knjizi dioničara na dan 3. svibnja 1999.
_____________________________________________________________
Dioničar	  Broj dionica	     Udjel u temeljnom
				         kapitalu
_____________________________________________________________
Ivica Crljenko		1.694		  36,98%
HFP			  957		  20,90%
BAT			  856		  18,69%
TD Rovinj		  568		  12,40%
Croatia osiguranje	  500		  10,92%*
Marica Erceg		    5		   0,11%
Ukupno			4.580		 100,00%
_____________________________________________________________

</pre>
<p>

<p>
* Napomena:
<p>
Iz gornje je tabele vidljivo da je Croatia osiguranje u Knjigu
dionica i dalje upisano kao vlasnik 500 dionica (10,92 posto udjela),
iako je:
<p>
a) Croatia osiguranje tih 500 dionica, još 23. ožujka
1999. (ili čak 23. veljače 1999.), prenijelo Auctoru
AG;
<p>
b) Auctor AG, još 14. travnja 1999., prenio 450 dionica TD
Zadar na TD Rovinj, te je taj poduzetnik, prema očitovanju
od 28. travnja 1999., očigledno dionice Croatia osiguranja
računao kao svoj udjel (22,22 posto) u TD Zadar.
<p>
- 4. svibnja 1999.:
<p>
Duhan predlaže ZABA-i (dopis, broj 06-538/99) da ZABA ukupni
iznos potraživanja od 35.000.000,00 kuna, koji je bio utvrđen
Programom sanacije, Duhan isplati ZABA-i u diskontiranom iznosu
od 33 posto od navedenog iznosa, odnosno 11.667.000,00 kuna. Taj
bi iznos Duhan isplatio u dva obroka, zaključno sa 15.
prosinca 1999., uz naplatu jednog dijela duga kroz dionice HFP.
<p>
- 6. svibnja 1999.:
<p>
a) ZABA, dopisom upućenim Ministarstvu poljoprivrede i šumarstva,
objašnjava da u lisnici Hrvatskog zavoda za mirovinsko osiguranje
nije pronašla dionice koje bi za nju bile zanimljive, te
je stoga 8. siječnja 1999. pokrenula stečajni postupak
nad Duhanom d.d. Ujedno predlaže da Ministarstvo, u suradnji
s Duhanom, razmotri uvjete izmirenja potraživanja Duhana
prema ZABA-i, na način:
<p>
aa) da potraživanja utvrđuje u visini od 4.000.000,00
DEM (plativo u kunama), uz rok plaćanja od 3 godine;
<p>
bb) da se plaćanje osigura jamstvom Ministarstva financija
i hipotekom na imovinu Duhana.
<p>
- 10. svibnja 1999.:
<p>
a) Nadzorni odbori Viržnije d.d. i Duhanprodukta d.d. donose
odluku o odgađanju spajanja tih poduzetnika s poduzetnikom
Rovitom d.o.o. u jedinstveno poduzeće GIU »Hrvatske
duhane«, iz razloga što ulazak BAT-a u hrvatsku cigaretnu
industriju smatraju nepotrebnim i pogubnim.
<p>
Ujedno traže od HFP-a, koji će na Glavnoj skupštini
TD Zadar, zakazanoj za 12. svibnja 1999., imati odlučujući
glas u svezi s donošenjem odluke o dokapitalizaciji TD Zadar
u korist BAT-a, da preispita druge mogućnosti oplodnje svog
kapitala u zadarskoj tvornici (npr. prodaju TD Zadar poduzetniku
Austria Tabaku).
<p>
b) Savjet za zaštitu tržišnog natjecanja, na 27.
sjednici, razmatra daljnja događanja vezana uz djelovanje
TD Rovinj i utvrđivanje narušavanja slobodnog tržišnog
natjecanja.
<p>
- 11. svibnja 1999.:
<p>
Duhan predlaže ZABA-i isplatu cijelog duga prema ZABA-i,
koji je na dan 31. ožujka 1999. iznosio 40.000.000,00 kuna,
na način:
<p>
a) da će se 50 posto duga, odnosno 20.000.000 kuna, isplatiti
u roku mjesec dana;
<p>
b) da će drugih 50 posto duga, odnosno 20.000.000 kuna,
prodati potencijalnom ulagaču za 2.000.000 DEM, koji bi
se iznos otplatio kroz kreditni aranžman;
<p>
c) Duhan bi se dokapitalizirao za iznos od 20.000.000,00 kuna.
<p>
- 12. svibnja 1999.:
<p>
A) Održana izvanredna Glavna skupština dioničara
TD Zadar.
<p>
Prema Zapisniku s Glavne skupštine TD Zadar, poslovni broj
OU-170/99-1, sastavljenom po javnoj bilježnici Dariji Grigillo
Ramljak iz Zadra, na Skupštini su, između ostalog, donesene:
<p>
- Odluka o povećanju temeljnog kapitala TD Zadar u korist
BAT-a;
<p>
- Odluka o isključenju prava prvenstva upisa dionica u
korist BAT-a.
<p>
Predstavnici TD Rovinj i Croatia osiguranja, koji zajedno imaju
23,32 posto od ukupnog broja glasova na Glavnoj skupštini,
glasuju protiv obje odluke. Međutim, obje su odluke donesene
većinom glasova.
<p>
B) »Slatinka« d.d. za trgovinu, sa sjedištem u
Slatini (dalje: Slatinka), upućuje ZABA-i Pismo namjere
za otkup dijela duga i dokapitalizaciju Duhana d.d., u skladu
s dopisom Duhana od 11. svibnja 1999..
<p>
Slatinka je vodeći distributer cigareta na području
Slatine, a u svom vlasništvu ima i poduzetnika koji se bavi
organiziranjem proizvodnje poljoprivrednih kultura.
<p>
- 13. svibnja 1999.:
<p>
ZABA odgovara Slatinki na Pismo namjere za otkup dijela duga Duhana,
od 12. svibnja 1999., i postavlja svoje uvjete (gotovinska uplata
od 2.000.000 DEM do 30. lipnja 1999. ili do istog dana uplatiti
400.000 DEM, a ostatak od 1.600.000 DEM na kredit uz osiguranje
plaćanja hipotekom).
<p>
Rok za odgovor je 17. svibnja 1999..
<p>
- 14. svibnja 1999.:
<p>
BAT podnosi Trgovačkom sudu u Splitu prijavu za registraciju
dokapitalizacije i promjena vlasničke strukture u TD Zadar.
<p>
- 17. svibnja 1999.:
<p>
Slatinka načelno prihvaća uvjete ZABA-e za otkup
dijela duga Duhana, iz dopisa od 12. svibnja 1999., ali traži
rok od pet dana za konačni odgovor.
<p>
- 21. svibnja 1999.:
<p>
Slatinka u potpunosti prihvaća uvjete ZABA-e za otkup dijela
duga Duhana, iz dopisa tog poduzetnika od 13. svibnja 1999., te
se obvezuje:
<p>
- preuzeti 50 posto duga koji Duhan ima prema ZABA-i (ukupni iznos
tog duga, na dan 31. ožujka 1999., iznosi 5.600.000 DEM);
<p>
- uplatiti 2.000.000 DEM do 30. lipnja 1999.
<p>
- 1. lipnja 1999.:
<p>
Auctor podnosi prijavu za upis u Knjigu dionica 500 dionica TD
Zadar, stečenih temeljem Ugovora o prijenosu dionica, sklopljenog
23. ožujka 1999. (ili 23. veljače 1999.) s Croatia
osiguranjem.
<p>
- 3. lipnja 1999.:
<p>
BAT, dopisom upućenim Duhanu, pozivajući se na brojne
prethodne sastanke i dogovore s predsjednikom Uprave Duhana, potvrđuje
svoju spremnost na komercijalnu suradnju s Duhanom. Ta će
suradnja uslijediti odmah po registraciji ulaganja u TD Zadar.
<p>
BAT želi da Duhan u budućnosti posluje kao neovisni
poduzetnik. Iako ulaganje u obradu duhana nije dio poslovne politike
BAT-a, taj poduzetnik namjerava od Duhana kupovati duhan za ugradnju
u domaće vrste cigareta koje će proizvoditi TD Zadar.
BAT vjeruje da će takva suradnja biti profitabilna za obje
strane. Pregovori BAT-a i Duhana d.d. započeli su još
u kolovozu 1998. (podatak iz dopisa Duhana d.d. broj: 06-821/1999.,
od 1. srpnja 1999.).
<p>
- 4. lipnja 1999.:
<p>
ZABA usmeno obavještava Duhan d.d. da odustaje od dogovora
s poduzetnikom Slatinkom d.d. o izmirenju potraživanja koje
ZABA ima prema Duhanu (podatak iz dopisa Duhana d.d. upućenog
Vladi RH, broj: 06-735/99, od 11. lipnja 1999.).
<p>
- 8. lipnja 1999.:
<p>
Slatinka, dopisom broj 274/1, traži od ZABA-e potpisivanje
Ugovora o kupoprodaji potraživanja i obavijest o broju računa
na koji može izvršiti uplatu svote od 2.000.000 DEM,
sukladno dopisu Slatinke od 21. svibnja 1999., kojim je prihvatila
uvjete koje je postavila ZABA, u dopisu 13. svibnja 1999..
<p>
Slatinka, naime, smatra da je prihvaćanjem uvjeta koje je
ZABA postavila Slatinki u odgovoru na njeno Pismo namjere, posao
u stvari sklopljen.
<p>
- 9. lipnja 1999.:
<p>
ZABA, zastupana po Franji Lukoviću, predsjedniku Uprave,
i Viržinija, koju po punomoći zastupa mr. Ante Vlahović,
predsjednik Uprave TD Rovinj, sklapaju Ugovor o prijenosu cjelokupne
tražbine koju ZABA ima prema Duhanu i svih sporednih prava,
na Viržiniju. Ugovor je ovjeren 21. lipnja 1999..
<p>
Tražbine su nastale po osnovi Ugovora o kratkoročnom
kreditu koji je ZABA odobrila Duhanu 3. ožujka 1995. (koji
na dan 31. ožujka 1999. iznosi 28.378.482,72 kune, i po osnovi
Ugovora o izdavanju devizne garancije Duhanu od 15. ožujka
1993.
<p>
Ove tražbine na dan 31. ožujka 1999. iznose 35.518.887,41
kunu i 1.107.044,31 USD, što po srednjem tečaju Hrvatske
narodne banke na taj dan iznosi 7.847.958,89 kuna, tako da ukupno
potraživanje koje ZABA prenosi na Viržiniju iznosi 43.366.846,30
kuna. Viržinija se, kao protučinidbu za navedenu tražbinu,
obvezuje isplatiti ZABA-i naknadu od 40.000.000,00 kuna.
<p>
- 10. lipnja 1999.:
<p>
Savjet za zaštitu tržišnog natjecanja, na 28. sjednici,
donosi zaključak da ravnateljica Agencije donese rješenje
kojim se utvrđuje narušavanje slobodnog tržišnog
natjecanja od strane TD Rovinj, kojim se ujedno ukida rješenje
o privremenoj mjeri obustavljanja daljnjeg stjecanja dionica TD
Zadar od strane TD Rovinja, doneseno 16. travnja 1999..
<p>
- 11. lipnja 1999.:
<p>
U dopisu upućenom Ministarstvu gospodarstva, BAT potvrđuje
svoju namjeru da od Duhana kupuje potrebne količine domaćeg
duhana, te izražava spremnost da potpomaže domaću
proizvodnju duhana.
<p>
BAT naglašava da je komercijalni imperativ da ima sigurnog
dobavljača visokokvalitetnog domaćeg duhana, a upravo
Duhan ispunjava te uvjete. S druge strane, kao jedini neovisni
prerađivač duhana u Hrvatskoj, Duhan d.d. treba alternativnog
kupca, a to je upravo BAT. U tom su pravcu postignuti i dogovori
tih poduzetnika. BAT-ovi stručnjaci potvrdili su i mogućnost
ugradnje hrvatskih duhana u svoje međunarodne marke, budući
da je što veće korištenje domaćih sirovina
dio BAT-ove globalne poslovne politike.
<p>
- 24. lipnja 1999.:
<p>
a) ZABA dopisom obavještava Slatinku da nije prihvatila njen
prijedlog za otkup dijela duga Duhana;
<p>
b) ZABA obavještava Duhan da je ugovorom o cesiji svoja potraživanja
prema tom poduzetniku, zajedno sa svim sporednim pravima, prenijela
na Viržiniju.
<p>
- 30. lipnja 1999.:
<p>
Viržinija dostavlja, Trgovačkom sudu u Bjelovaru,
prijedlog za otvaranje stečajnog postupka nad Duhanom d.d.
(prema podacima iz dopisa Duhana, od 9. srpnja 1999. i dopisa,
broj: 06-1142/99, od 8. rujna 1999.).
<p>
Ročište je zakazano za 19. srpnja 1999.
<p>
- 1. srpnja 1999.:
<p>
Agenciji se usmeno i pismeno obratio Slavko Mađarić,
direktor Duhana. U svom podnesku obavještava Agenciju o cesiji
potraživanja koje je ZABA imala prema Duhanu na Viržiniju.
<p>
- 5. srpnja 1999.:
<p>
TD Rovinj podnosi zahtjev za upis u Knjigu dionica TD Zadar. Riječ
je o upisu 450 dionica koje je TD Rovinj stekao temeljem Ugovora
o kupoprodaji i prijenosu dionica od 14. travnja 1999., sklopljenog
s Auctorom.
<p>
O sklapanju ugovora i zahtjevu za upis Agenciju su, 3. rujna 1999.,
obavijestili TD Zadar i BAT.
<p>
- 6. srpnja 1999.:
<p>
Prema podacima iz dopisa Duhana, od 9. srpnja 1999., upućenog
Agenciji, Viržinija podnosi dodatni prijedlog Trgovačkom
sudu u Bjelovaru za otvaranje stečajnog postupka nad Duhanom.
Prema istom izvoru, ročište je zakazano za 19. srpnja
1999.
<p>
- 7. srpnja 1999.:
<p>
Savjet za zaštitu tržišnog natjecanja je, na 29.
sjednici, donio zaključak da Agencija otvori novi predmet
u svezi s podneskom Duhana od 1. srpnja 1999., te da zatraži
očitovanje TD Rovinj i Viržinije u svezi s otkupom
potraživanja ZABA-e prema Duhanu od strane Viržinije.
<p>
- 12. srpnja 1999.:
<p>
Agencija poziva Viržiniju da ispuni zakonsku obvezu iz članka
22. i 23. ZZTN, i da prijavi koncentraciju poduzetnika nastalu
stjecanjem prevladavajućeg utjecaja u Duhanu.
<p>
- 26. srpnja 1999.:
<p>
Viržinija, dopisom koji nosi nadnevak 16. rujna 1999. (!?),
broj 2940/99, upućenim Agenciji kao odgovor na poziv Viržiniji
da prijavi koncentraciju Viržinije i Duhana, od 12. srpnja
1999.:
<p>
a) potvrđuje činjenicu da je od ZABA-e otkupila potraživanja
prema Duhanu u visini od 43.000.000,00 kuna;
<p>
b) navodi da je u tijeku postupak naplate tih potraživanja;
<p>
c) odbija Agenciji prijaviti provedenu koncentraciju.
<p>
- 4. kolovoza 1999.:
<p>
Agencija drugi put poziva Viržiniju na prijavu koncentracije
poduzetnika nastale stjecanjem prevladavajućeg utjecaja
u Duhanu.
<p>
- 11. kolovoza 1999.:
<p>
Agencija treći put poziva Viržiniju na prijavu koncentracije
poduzetnika nastale stjecanjem prevladavajućeg utjecaja
u Duhanu.
<p>
- 20. kolovoza 1999.:
<p>
a) Viržinija, dopisom broj 3188/99, od 16. kolovoza 1999.,
izričito odbija podnijeti Agenciji prijavu koncentracije
poduzetnika nastale stjecanjem prevladavajućeg utjecaja
u Duhanu.
<p>
b) Agencija za zaštitu tržišnog natjecanja protiv
Viržinije, kod Prekršajnog suda u Virovitici, pokreće
prekršajni postupak zbog nepostupanja po traženju Agencije
i neprijavljivanja provođenja koncentracije poduzetnika, nastale
cesijom potraživanja ZABA-e na tog poduzetnika i stjecanjem
prevladavajućeg utjecaja u Duhanu.
<p>
- 8. rujna 1999.:
<p>
Poduzetnik BAT, u dopisu Agenciji za zaštitu tržišnog
natjecanja, naglašava da je njegovo ulaganje u TD Zadar ovisno
o činjenici hoće li BAT imati od koga kupovati domaću
sirovinu (duhanski list) za svoju proizvodnju cigareta u Hrvatskoj.
<p>
Budući da je Duhan d.d. jedini hrvatski prerađivač
duhana neovisan o sustavu TD Rovinj, on je, u stvari, jedini dobavljač
od kojeg bi BAT, odnosno TD Zadar, mogli kupovati duhan. Dakle,
BAT izražava bojazan da se stjecanjem prevladavajućeg
utjecaja Viržinije, odnosno TD Rovinj u Duhanu d.d., stvara
opasnost da BAT-u bude onemogućena nabava domaćeg
duhana.
<p>
- 9. rujna 1999.:
<p>
Savjet za zaštitu tržišnog natjecanja, na 30. sjednici,
donosi odluku o načinu i smjeru/metodama daljnjih postupaka
Agencije u postupku koji je Agencija pokrenula protiv TD Rovinj,
te donosi zaključak o pribavljanju dodatnih podataka u
vezi stjecanja dionica TD Zadar od strane TD Rovinj, kao i podataka
u vezi stjecanja prevladavajućeg utjecaja Viržinije
u Duhanu.
<p>
- 16. rujna 1999.:
<p>
Viržinija dostavlja Agenciji odgovor na poziv za prijavu
koncentracije od 12. srpnja 1999.
<p>
Dopisom potvrđuje da je Viržinija od ZABA-e otkupila
potraživanja prema Duhanu d.d., u dospjeloj visini od 43.000.000,00
kuna te obavještava Agenciju da je postupak realizacije naplate
tog potraživanja u tijeku. Ujedno odbija postupiti u skladu
s pozivom Agencije i prijaviti ovu koncentraciju.
<p>
- 30. rujna 1999.:
<p>
Održan sastanak predstavnika BAT-a i predstavnika Duhana
d.d. na kojem su dogovorene osnove buduće poslovne, proizvodne,
tehničke i tehnološke suradnje, čiji će
elementi biti konačno utvrđeni ranim dogovorom ili
sporazumom o suradnji, koji bi se trebao sklopiti tijekom 1999.
godine.
<p>
Ujedno je dogovorena prodaja inicijalnih količina duhana
BAT-u u ukupnoj vrijednosti od 4.000.000,00 kuna, koja se treba
realizirati do kraja listopada 1999. godine.
<p>
- 5. listopada 1999.:
<p>
Održana 31. sjednica Savjeta za zaštitu tržišnog
natjecanja. Sjednica je prekinuta, a nastavak je zakazan za 19.
listopada 1999.
<p>
- 19. listopada 1999.:
<p>
Savjet za zaštitu tržišnog natjecanja, u nastavku
prekinute 31. sjednice, započete 9. rujna 1999., u skladu
s ovlastima iz članka 30. stavak 1. točka 2. ZZTN,
donosi sljedeće zaključke:
<p>
a) Da je koncentracija poduzetnika BAT i TD Zadar dopuštena
u smislu odredaba ZZTN, te sukladno članku 30. stavak 2.
ZZTN, predlaže mjere praćenja.
<p>
b) Da je TD Rovinj zlouporabila monopolistički položaj
na tržištu sprječavanjem pristupa tržištu
BAT-u kao novom tržišnom takmacu, te o mjerama za otklanjanje
ove zlouporabe.
<p>
Savjet je, u skladu s ovlastima iz članka 30. stavak 2.
ZZTN, ravnateljici Agencije predložio mjere koje treba poduzeti
za zaštitu slobodnog tržišnog natjecanja u ovom
slučaju. Tako je Savjet predložio mjeru kojom se nalaže
TD Rovinj, odnosno Viržiniji d.d., da bez odgode, putem javne
ponude, izlože prodaji potraživanja koja je Viržinija
d.d., kao društvo u kojem je TD Rovinj imatelj većinskog
udjela, otkupila od ZABA-e. Prodaja mora biti obavljena najkasnije
do 29. veljače 2000.
<p>
IX. Očitovanja TD Rovinj u postupku utvrđivanja narušavanja
slobodnog tržišnog natjecanja:
<p>
Tijekom cijelog postupka utvrđivanja narušavanja slobodnog
tržišnog natjecanja, Agencija je od TD Rovinj dobivala
očitovanja vezana uz poslovnu strategiju, ciljeve poslovne
politike i planove TD Rovinj uopće, a napose glede planova
tog poduzetnika vezanih uz stjecanje udjela u TD Zadar i prijenosa
potraživanja ZABA-e prema Duhanu na Viržiniju.
<p>
a) Očitovanje TD Rovinj od 6. svibnja 1999.:
<p>
U opširnom pisanom očitovanju, predsjednik Uprave
TD Rovinj, mr. Ante Vlahović, u bitnome, iznosi:
<p>
- Da je osnovna strategija TD Rovinj objedinjavanje i stvaranje
hrvatskoga nacionalnog sustava duhanskog gospodarstva. Zato su
kupili TD Zagreb, Duhanprodukt i Viržiniju.
<p>
- Da su pretpostavljali da u narednih pet godina neće biti
prepreka za ostvarenje tog projekta, odnosno da je TD Rovinj računao
da ih Vlada RH, Hrvatski državni sabor ili neka interesna
grupa neće izložiti korjenitim promjenama uvjeta poslovanja
na mjerodavnom tržištu.
<p>
- Da je hrvatsko tržište cigareta tako malo da ne može
trpjeti tri tvornice cigareta, već samo tri pogona za proizvodnju
cigareta.
<p>
- Da se hrvatska duhanska industrija u ovom trenutku ne može
oduprijeti stranoj konkurenciji. Posebno se ne može oduprijeti
i uvozu i tako moćnom takmacu kao što je BAT. Stoga,
ulaskom velikih stranih tržišnih natjecatelja TD Rovinj
dolazi u neravnopravan natjecateljski položaj, kako na domaćem
tržištu, tako i u izvozu (jer ne može imati takvu
ekonomiju obujma u proizvodnji, nabavi, razvoju i marketingu,
niti može dostići proizvodnost rada takvih velikih
poduzetnika).
<p>
- Da je BAT, preko licencnog programa TD Zagreb, već otprije
nazočan na hrvatskom cigaretnom tržištu, te da
njegov tržišni udjel iznosi oko 5 posto.
<p>
- Da TD Rovinj ne razumije svrhu koju BAT želi postići
dokapitalizacijom TD Zadar, budući da kapaciteti hrvatske
duhanske industrije premašuju potrebe domaće potrošnje
i izvoza za 30 posto.
<p>
- Da TD Rovinj takvu nerazumnost želi spriječiti »poslovnim
nadmudrivanjem«.
<p>
- Da je evidentno da su se državne agencije, fondovi i javno
mnijenje svrstali na stranu prodaje TD Zadar stranom poduzetniku.
<p>
- Da će, u slučaju da se i dalje ide prema potpunom
i trenutnom otvaranju hrvatskog tržišta, TD Rovinj odustati
od projekta stvaranja »Hrvatskih duhana«, otpustiti
oko 350 zaposlenika TD Zagreb, te konačno, jakom strategijskom
partneru prodati i samu TD Rovinj.
<p>
b) Očitovanje Viržinije od 14. srpnja 1999.:
<p>
Prema napomeni Viržinije, riječ je o očitovanju,
odnosno iznošenju &nbsp;stavova &nbsp;i &nbsp;prijedloga
Viržinije, usuglašenih u TD Rovinj, kao nositelju projekta.
<p>
To se očitovanje, potpisano od Vlade Drvenkara, Uprave
- direktora Viržinije d.d., u cijelosti, čak i tekstualno,
poklapa sa stavovima TD Rovinja iznijetim u očitovanju
od 6. svibnja 1999.
<p>
c) Očitovanje Viržinije od 19. srpnja 1999.:
<p>
Prema napomeni Viržinije, riječ je o dopuni očitovanja
(obavijesti) od 14. srpnja 1999., u kojem se dostavljaju dokazi
da se i poduzetnik Duhan d.d. ranije zalagao za istu koncepciju
objedinjavanja hrvatske duhanske industrije kao i TD Rovinj.
<p>
d) Očitovanje TD Rovinj od 9. rujna 1999.:
<p>
U pisanom očitovanju, predsjednik Uprave TD Rovinj, mr.
Ante Vlahović, uglavnom ponavlja postavke iz očitovanja
od 6. svibnja 1999., te u bitnome, iznosi:
<p>
- Da je nužna koncentracija, odnosno povezivanje hrvatske
proizvodnje, obrade duhana i cigaretne industrije.
<p>
- Da zbog stjecanja pretežitog stvarnog ili kreditnog vlasništva
banaka nad TD Zagreb i poduzetnicima koji se bave primarnom preradom
duhana, prvotni koncept TD Rovinj o objedinjavanju hrvatskog duhanskog
gospodarstva postupcima spajanja više nije bio moguć.
U takvoj se situaciji TD Rovinj odlučio za spajanje poduzetnika
putem akvizicija vlasništva i/ili akvizicija bančinih
potraživanja.
<p>
- Da je TD Rovinj u takve akvizicije uložio oko 170.000.000
DEM sredstava prikupljenih uglavnom kreditima, od čega
je već utrošeno 147.000.000 DEM.
<p>
- Da je glavna svrha koncentracija koje TD Rovinj provodi u Hrvatskoj,
a ujedno i osnova dugoročne poslovne politike tog poduzetnika,
sprječavanje internacionalne monopolizacije hrvatskog tržišta
u svrhu pripremanja hrvatske cigaretne industrije za tržišno
natjecanje na domaćem i izvoznom tržištu.
<p>
- Da je Republika Hrvatska prenaglo otvorila hrvatsko tržište
duhana i cigareta.
<p>
- Da je TD Rovinj nudila partnerstvo TD Zadar, ali bez dokapitalizacije,
budući da bi dokapitalizacija obezvrijedila udjele malih
dioničara.
<p>
- Da je TD Rovinj predlagala HFP-u da odloži odluku o dokapitalizaciji
TD Zadar. Riječ je o prijedlogu nadzornih odbora Viržinije
i Duhanprodukta, od 10. svibnja 1999., kojim uoči održavanja
Glavne skupštine TD Zadar, zakazane za 12. svibnja 1999.,
traži od HFP-a, kao dioničara čiji će
glas biti odlučujući za donošenje odluke o dokapitalizaciji
TD Zadar, da preispita druge mogućnosti oplodnje svog kapitala
u zadarskoj tvornici (npr. prodaju TD Zadar poduzetniku Austria
Tabaku).
<p>
- Da na svjetskom tržištu obrade duhana danas djeluju
samo tri poduzetnika, s tim da se očekuje da će to
uskoro biti samo dva poduzetnika (Universal Leaf i DIMON), koji
zajedno drže oko dvije trećine međunarodne trgovine
duhanom.
<p>
- Da u postupku objedinjavanja proizvodnje i obrade duhana u Hrvatskoj
treba primijeniti radikalne mjere, kako bi se postigla nužna
ekonomija razmjera i optimalno korištenje kapaciteta. Jedna
od njih je objedinjavanje procesa obrade duhana na jednom mjestu
i na jednom uređaju.
<p>
- Da TD Rovinj i dalje nudi Duhanu uključivanje u sustav
TD Rovinj.
<p>
- Da uključivanjem u sustav TD Rovinj sadašnji dioničari
Duhana ne gube ništa, jer samo prenose svoje udjele u malom
poduzetniku upitne budućnosti u veći, gospodarski
zdrav sustav.
<p>
- Da, u slučaju &nbsp;da &nbsp;Duhan d.d. &nbsp;ne želi
ući u sustav TD Rovinj, Viržinija od tog poduzetnika
očekuje urednu naplatu svojih potraživanja, ili provedbu
kvalitetnog sanacijskog programa.
<p>
- Da TD Rovinj dopušta da Duhan d.d., kao poduzetnik u kojem
su državni fondovi imatelji većinskog udjela, može
tražiti rješenje i izvan sustava TD Rovinj. Međutim,
u tom slučaju predlaže Vladi RH, resornim ministarstvima
i Županiji, kao sanatorima tog poduzetnika, da od njegove
Uprave zatraži da dioničarima i vjerovnicima predoči
program poslovanja i razvoja Duhana d.d.
<p>
- Da je TD Rovinj spreman ustupiti trećima svoje udjele
u stečenim poduzećima za obradu duhana u Podravini,
pod uvjetom da novi imatelji udjela nastave s procesom objedinjavanja
i restrukturiranja hrvatske proizvodnje i obrade duhana.
<p>
- Da TD Rovinj nudi na prodaju svim svjetskim i domaćim
poduzetnicima barem 50 posto podravske proizvodnje duhana, iz
ovogodišnje i ranijih berbi, po cijenama po kojima se taj
duhan, već nekoliko godina, prodaje hrvatskim tvornicama
cigareta, te da takvu cijenu jamče i u 2000. godini.
<p>
X. Zaključci Savjeta za zaštitu tržišnog
natjecanja
<p>
1. Savjet za zaštitu tržišnog natjecanja je o pitanjima
zlouporabe monopolističkog položaja TD Rovinj raspravljao
na nekoliko sjednica, i o tome donio više zaključaka:
<p>
a) na 26. sjednici, održanoj 15. travnja 1999.,
<p>
b) na 29. sjednici, održanoj 6. srpnja 1999.,
<p>
c) na 30. sjednici, održanoj 10. rujna 1999.,
<p>
d) na 31. sjednici, započetoj 5. listopada 1999., pa nastavljenoj
19. listopada 1999.
<p>
2. Savjet za zaštitu tržišnog natjecanja je pozorno
i sveobuhvatno razmotrio postupke, djelovanja i ponašanje
TD Rovinj.
<p>
Pri izvođenju zaključaka Savjet je osobito uzeo u obzir
sljedeće činjenice, pribavljene u ispitnom postupku
koji je provela Agencija za zaštitu tržišnog natjecanja.
<p>
a) Vremenska podudarnost:
<p>
aa) intenziviranja pregovora BAT-a o preuzimanju TD Zadar vremenski
se podudara s istovremenim naglim početkom stjecanja udjela
TD Rovinj u TD Zadar;
<p>
bb) neuspjeli pokušaj TD Rovinj da na temelju stečenih
glasova na Glavnoj skupštini spriječi donošenje
Odluke o povećanju temeljnog kapitala TD Zadar u korist
BAT-a, vremenski se podudara s otkupom potraživanja koje
je ZABA imala prema Duhanu d.d., kao jedinom proizvođaču
sirovine izvan sustava TD Rovinj.
<p>
b) Sustavno izbjegavanje TD Rovinj da, sukladno obvezi iz rješenja
Agencije od 6. listopada 1998., Agenciji prijavi namjeru stjecanja
udjela u TD Zadar.
<p>
c) Glasovanje TD Rovinj protiv odluke o dokapitalizaciji TD Zadar.
<p>
d) Odbijanje Viržinije d.d. da cesiju potraživanja ZABA-e
prema Duhanu d.d. prijavi Agenciji kao koncentraciju poduzetnika,
te nepostupanju po zahtjevu Agencije, u skladu s ovlastima iz
članka 34. stavak 1. točka 3. ZZTN, da dostavi zatražene
podatke vezane uz cesiju.
<p>
e) Izjave i očitovanja članova Uprave TD Rovinj
i uprave Viržinije d.d., kao povezanog društva, o ciljevima,
planovima i strategiji objedinjavanja hrvatske duhanske grane.
<p>
3. Savjet za zaštitu tržišnog natjecanja je na
temelju tih činjenica, kao i svih drugih činjenica
i dokaza koje je u provedenom ispitnom postupku pribavila Agencija
za zaštitu tržišnog natjecanja, izveo sljedeće
zaključke:
<p>
A) Postupci i djelovanja, kao i ukupno ponašanje TD Rovinj,
izravna ili poduzeta putem povezanih društava, odnosno poduzetnika
u kojima TD Rovinj ima prevladavajući utjecaj, upadljivo
se vremenski poklapaju (koincidiraju) sa stjecanjem mogućnosti
da taj poduzetnik sazna za namjere BAT-a da se, kroz koncentraciju
s TD Zadar, pojavi kao novi takmac na hrvatskom tržištu
cigareta.
<p>
Naime, ti se postupci, djelovanja i ponašanja, vremenski
poklapaju s radnjama koje je BAT poduzimao od siječnja
do svibnja 1999., u cilju pristupanja tržištu cigareta
u Hrvatskoj.
<p>
Riječ je o ulaganju u poduzetnika TD Zadar, koje je BAT
izvršio s tom namjerom, kao i o pregovorima s poduzetnikom
Duhan d.d., odnosno s radnjama koje je BAT poduzeo u pravcu osiguranja
domaće sirovine za proizvodnju cigareta u Hrvatskoj.
<p>
B) Čak i više od toga, vremenski slijed i način
ukupnog ponašanja, djelovanja i postupaka TD Rovinj, ukazuju
na postojanje razrađenog plana za sprječavanje pristupa
tržištu novom tržišnom takmacu, konkretno
BAT-u.
<p>
C) Postupci, djelovanja, kao i ukupno ponašanje TD Rovinj,
osobito u razdoblju od siječnja do svibnja, kao što
je već rečeno, mogu se podijeliti na:
<p>
a) Izravna djelovanja;
<p>
b) Neizravna djelovanja, tj. djelovanja poduzeta putem povezanih
društava, odnosno poduzetnika u kojima TD Rovinj ima prevladavajući
utjecaj.
<p>
Ad a) Izravna djelovanja TD Rovinj:
<p>
Riječ je o postupcima i djelovanjima TD Rovinj vezanim
uz poduzetnika TD Zadar, kao što su:
<p>
aa) Kupovanje dionica TD Zadra (stjecanje udjela).
<p>
bb) Osporavanje dokapitalizacije TD Zadar na izvanrednoj Glavnoj
skupštini dioničara TD Zadra, održanoj 12. svibnja
1999., odnosno pokušaj onemogućavanja ulaganja BAT-a.
<p>
Ad aa) Kupovanje dionica TD Zadar (stjecanje udjela):
<p>
Poduzetnik TD Rovinj je, još 15. siječnja 1999., započeo
s otkupom dionica, odnosno sa stjecanjem udjela u TD Zadar.
<p>
TD Rovinj upadljivo naglo započinje sa stjecanjem dionica
TD Zadar. Sa stjecanjem započinje upravo u trenutku kad
javnost saznaje da je BAT, kao izravni tržišni takmac
TD Rovinj, stekao 18,69 posto udjela u TD Zadar.
<p>
Cilj je TD Rovinj da u TD Zadar dosegne udjel od 25 posto. Takav
bi mu udjel omogućavao da spriječi donošenje
strateških odluka TD Zadar, prvenstveno odluke o povećanju
temeljnog kapitala.
<p>
TD Rovinj je konačno, do održavanja izvanredne skupštine
TD Zadar, stekao u TD Zadar udjel od 23,32 posto.
<p>
TD Rovinj, kroz cijelo to vrijeme, nije izvršavao svoju obvezu
iz točke VII.a izreke rješenja Agencije za zaštitu
tržišnog natjecanja o ocjeni koncentracije poduzetnika
TD Rovinj i TD Zagreb, od 6. listopada 1998., kojom se TD Rovinj
obvezuje da Agenciji prijavi namjeru svakog stjecanja udjela u
drugim poduzetnicima u Hrvatskoj. Tu je namjeru TD Rovinj dužan
prijaviti Agenciji čak 30 dana prije namjeravanog stjecanja.
<p>
Štoviše, očigledno je da je TD Rovinj sustavno
i namjerno izbjegavao Agenciji prijaviti namjeru stjecanja udjela
u TD Zadar.
<p>
TD Rovinj takvo svoje postupanje u početku (27. siječnja
1999.) opravdava time, da su pismeni pozivi dioničarima
TD Zadar u stvari ispitivanje interesa za prodaju dionica, obećajući
da će Agenciju obavijestiti o konkretnim namjerama TD Rovinj
glede TD Zadar.
<p>
TD Rovinj istovremeno stvarno stječe udjele u TD Zadar,
da bi, tek 5. ožujka 1999. (dopis, doduše, nosi nadnevak
24. veljače 1999.), službeno obavijestio Agenciju
da je TD Rovinj već stekla udjel u TD Zadar od 10,55 posto,
koji još nije upisan u Knjigu dionica.
<p>
TD Rovinj nastavlja sa stjecanjem udjela u TD Zadar, a da o namjeri
stjecanja, ni o samoj činjenici stjecanja, unatoč
pismenih i usmenih upozorenja, i nadalje ne obavještava Agenciju,
što opravdava time da obveza prijavljivanja namjere stjecanja
nastupa tek upisom već stečenih dionica u Knjigu
dionica. Tako TD Rovinj o tom daljnjem stjecanju obavještava
Agenciju tek 28. travnja 1999., kad udjel TD Rovinj u TD Zadar
iznosi već 22,22 posto.
<p>
Razlog za izbjegavanje obveze da pravovremeno prijavi namjeru
stjecanja udjela u drugim poduzetnicima u Hrvatskoj (najkasnije
30 dana prije namjeravanog stjecanja), koja je proizašla
iz mjera praćenja utvrđenih rješenjem Agencije
o ocjeni koncentracije TD Rovinj i TD Zagreb, od 6. listopada
1998., je očigledno u tome što Agencija za zaštitu
tržišnog natjecanja, odnosno Savjet za zaštitu
tržišnog natjecanja, u skladu s ovlastima iz članka
30. stavak 1. točka 3. ZZTN, ima ovlast da prati provedbu
koncentracije i ocjenjuje svako takvo stjecanje sa stajališta
njegovog utjecaja na ograničavanje ili sprječavanje
slobodnog tržišnog natjecanja, te da, u skladu sa stavkom
2. istog članka ZZTN, predloži ravnateljici Agencije
poduzimanje mjera za zaštitu tržišnog natjecanja.
<p>
TD Rovinj je, naime, procijenio da postoji realna mogućnost
da joj Agencija za zaštitu tržišnog natjecanja
unaprijed, tj. prije samog stjecanja, zabrani stjecanje udjela
u TD Zadar.
<p>
Takva mogućnost bila je jasno izražena, s jedne strane,
u samom rješenju Agencije o ocjeni koncentracije TD Rovinj
i TD Zagreb, od 6. listopada 1999. Naime, svrha je mjera praćenja
propisanih tim rješenjem (osobito mjere iz točke VII.a
izreke) da Agencija ima mogućnost intervencije na način,
da već i samu prijavu namjere stjecanja udjela u drugim
poduzetnicima ocijeni ograničavajućim sa stajališta
slobodnog tržišnog natjecanja, te da ga zabrani i prije
stvarnog stjecanja (kupnje) udjela.
<p>
S druge strane, ravnateljica Agencije je, na razgovorima s predsjednikom
Uprave TD Rovinj, održanim 31. ožujka 1999. u Rovinju,
izričito upozorila da stjecanje udjela u TD Zadar od strane
TD Rovinj, nije poželjno, sa stajališta tržišnog
natjecanja i odredaba ZZTN.
<p>
Znajući da bi joj Agencija za zaštitu tržišnog
natjecanja zabranila stjecanje udjela u TD Zadar, TD Rovinj je
namjerno izbjegao postupiti po navedenom rješenju Agencije
i prijaviti namjeru stjecanja udjela u TD Zadar, pritom se čak
svjesno izlažući primjeni kaznenih odredaba za nepostupanje
po rješenju Agencije, iz članka 40. stavak 1. točka
4. i stavak 2. istog članka ZZTN.
<p>
Na taj je način TD Rovinj svjesno i namjerno onemogućio
Agenciju da mu unaprijed zabrani stjecanje udjela u TD Zadar,
očekujući da će, do održavanja izvanredne
Glavne skupštine TD Zadar, zakazane za 12. svibnja 1999.,
steći u TD Zadar udjel od 25 posto. Stjecanjem takvog udjela,
TD Rovinj bi onemogućio donošenje odluke o povećanju
temeljnog kapitala TD Zadar, što bi dovelo do neminovnog
odustanka BAT-a od ulaganja u TD Zadar i do njegovog povlačenja
s hrvatskog tržišta. Ovo iz razloga što TD Zadar,
od 1995. godine, uopće nije proizvodio, te je stoga svako
povećanje, pa i stjecanje minimalne dobiti, moguće
samo uz ulaganja koja su, pored ostalog, omogućila isplatu
zaostalih plaća iz prethodnih godina zaposlenicima TD Zadar.
<p>
Ad bb) Osporavanje dokapitalizacije TD Zadar, na izvanrednoj Glavnoj
skupštini dioničara TD Zadra, održanoj 12. svibnja
1999., odnosno pokušaj onemogućavanja ulaganja BAT-a:
<p>
Iako je u trenutku održavanja izvanredne Glavne skupštine
dioničara TD Zadar (12. svibnja 1999.), TD Rovinj već
bila imatelj 23,32 posto udjela u tom poduzetniku, TD Rovinj nije
izvršio upis tih dionica u Knjigu dionica.
<p>
Tako je TD Rovinj na Glavnoj skupštini TD Zadar formalno
glasovao temeljem samo 12,40 posto glasova od ukupnog broja glasova.
Na temelju preostalih 10,92 posto glasova, glasovao je predstavnik
poduzetnika Auctor d.o.o., opunomoćen od Croatia osiguranja
d.d. Naime, iako je stvarni vlasnik tih dionica, još od 14.
travnja 1999. bila TD Rovinj u trenutku održavanja Glavne
skupštine TD Zadar u Knjigu dionica je kao imatelj tog udjela
upisano i dalje Croatia osiguranje d.d.
<p>
Upravo temeljem udjela od 23,32 posto od ukupnog broja glasova
na izvanrednoj Glavnoj skupštini TD Zadar, održanoj
12. svibnja 1999., TD Rovinj je pokušao srušiti Odluku
o povećanju temeljnog kapitala TD Zadar i Odluku o isključenju
prava prvenstva upisa dionica u korist BAT-a.
<p>
TD Rovinj je, dakle, nedostajalo samo 1,68 posto glasova za sprječavanje
donošenja odluke o dokapitalizaciji TD Zadar.
<p>
Istovremeno, kroz cijelo to vrijeme TD Rovinj, koristeći
se pravima koje ima kao dioničar TD Zadar, neprekidno poduzima
različite pravne radnje usmjerene na onemogućavanje
ulaganja BAT-a u TD Zadar. Tako, primjerice, uspijeva ishoditi
odgađanje održavanja Glavne skupštine TD Zadar za
mjesec dana. Odmah nakon neuspjeha u sprječavanju donošenja
odluka o dokapitalizaciji TD Zadar, TD Rovinj pokreće pred
Trgovačkim sudom u Splitu postupak za poništavanje
tih odluka.
<p>
Ad b) Neizravna djelovanja TD Rovinj - djelovanja preko povezanog
društva Viržnije (otkup potraživanja Duhana)
<p>
Istovremeno sa stjecanjem udjela u TD Zadar, TD Rovinj sprječava
BAT-u pristup hrvatskom tržištu proizvodnje i prodaje
cigareta. To čini na način da stječe prevladavajući
utjecaj u jedinom preostalom neovisnom primarnom prerađivaču
duhana, kako bi BAT-u, kao izravnom tržišnom takmacu,
onemogućio nabavljanje sirovine za proizvodnju cigareta.
<p>
Riječ je o stjecanju prevladavajućeg utjecaja u poduzetniku
Duhanu d.d., kao jedinom primarnom prerađivaču duhana
izvan sustava TD Rovinj.
<p>
Naime, TD Rovinj odjednom naglo pokazuje interes za stjecanje
kontrole nad Duhanom d.d., i to upravo u trenutku kad BAT s tim
poduzetnikom započinje pregovore o otkupljivanju duhana
za proizvodnju cigareta u TD Zadar.
<p>
Taj se interes još i pojačava nakon što TD Rovinj,
na Glavnoj skupštini TD Zadar, održanoj 12. svibnja
1999., ne uspijeva spriječiti ulaganje BAT-a u TD Zadar.
<p>
Tako Viržinija d.d., poduzetnik u kojem je TD Rovinj imatelj
većinskog udjela (njen je udjel, prema podacima iz 1998.
godine, iznosio 86,5 posto), Ugovorom o prijenosu cjelokupne tražbine,
sklopljenog, 9. lipnja 1999., sa Zagrebačkom bankom d.d.,
otkupljuje ukupna potraživanja ZAB-e prema Duhanu d.d.
<p>
Sklapanje tog ugovora o cesiji očigledno je za TD Rovinj
bilo od izuzetnog značaja. To potvrđuje činjenica
da je ugovor potpisao sam predsjednik Uprave TD Rovinj, mr. Ante
Vlahović, kao punomoćnik Viržinije d.d. (a ne,
npr. direktor Viržinije d.d.).
<p>
Temeljem tog ugovora TD Rovinj stječe u Duhanu d.d. prevladavajući
utjecaj, čime su u tom trenutku bili ispunjeni uvjeti za
podnošenje prijave provedbe koncentracije poduzetnika Agenciji
za zaštitu tržišnog natjecanja u smislu odredaba
članka 21. stavak 1. ZZTN.
<p>
Međutim, unatoč višekratnim pozivima Agencije
za zaštitu tržišnog natjecanja da podnese prijavu
koncentracije, Viržinija d.d. izričito odbija podnijeti
takvu prijavu. Štoviše, opravdavajući se time
da se ne radi o koncentraciji poduzetnika, Viržinija odbija
Agenciji dostaviti podatke na temelju kojih bi se mogao ocijeniti
značaj te transakcije i njen mogući učinak
na slobodno tržišno natjecanje.
<p>
Kao razlog sklapanja ugovora o cesiji, Viržinija d.d. navodi
komercijalne razloge.
<p>
Međutim, iz očitovanja predsjednika Uprave TD Rovinj,
od 9. rujna 1999., proizlazi da je jedini razlog za sklapanje
ugovora o cesiji upravo stjecanje prevladavajućeg utjecaja
Viržinije d.d., odnosno koncerna TD Rovinj u Duhanu d.d.
<p>
Cilj je, naime, da se &nbsp;Duhan d.d. ili uključi u sustav
TD Rovinj ili likvidira. Naime, u navedenom očitovanju
predsjednik Uprave TD Rovinj izričito navodi da će,
u slučaju da Duhan d.d. odbije ući u sustav TD Rovinj,
Viržinija d.d. od Duhana d.d. zahtijevati urednu naplatu
potraživanja ili eventualnu sanaciju tog poduzetnika.
<p>
Dakle, prevladavajući utjecaj Viržinije d.d. u Duhanu
d.d., a u stvari prevladavajući utjecaj TD Rovinj, usmjeren
je prvenstveno na navođenje Duhana d.d. da uđe u sustav
TD Rovinj, kako bi se na taj način BAT-u onemogućilo
nabavljanje domaćeg, hrvatskog duhana, izravno od jedinog
preostalog, neovisnog primarnog prerađivača.
<p>
U uvjetima stjecanja prevladavajućeg utjecaja u Duhanu d.d.,
u kojima je iznos potraživanja Viržinije d.d., odnosno
TD Rovinj, prema Duhanu d.d. dva puta veći od njegovog (dužnikovog)
temeljnog kapitala, TD Rovinj ima barem dvije mogućnosti
da spriječi Duhan d.d. da prodaje duhan BAT-u.
<p>
U prvom redu, kao što to izričito navodi predsjednik
Uprave TD Rovinj u svom očitovanju od 9. rujna 1999., Viržinija
d.d., kao neusporedivo najveći vjerovnik, može inzistirati
na provođenju i okončanju stečajnog postupka
nad Duhanom d.d.
<p>
Na taj bi način s tržišta bio uklonjen Duhan
d.d., kao jedini nezavisni primarni prerađivač duhana,
odnosno jedini poduzetnik izvan sustava TD Rovinj od kojeg bi
BAT mogao izravno kupovati domaću sirovinu, potrebnu za
proizvodnju cigareta u TD Zadar.
<p>
S druge strane, Viržinija d.d. može svoja potraživanja
prema Duhanu d.d. pretvoriti u udjele u tom poduzetniku. Takva
mogućnost realno postoji, bez obzira na relativno kompliciran
postupak koji bi u tom pravcu trebalo provesti.
<p>
Na taj bi način Duhan d.d. izravno postao dijelom sustava
TD Rovinj, dok bi istovremeno na taj način BAT-u, kao izravnom
tržišnom takmacu, bila onemogućena nabava domaćeg
duhana za svoju proizvodnju cigareta u TD Zadar.
<p>
Značaj ugradnje domaćeg duhana u cigarete, dakle
značaj mogućnosti nabavljanja domaćeg duhana,
kao uvjet konkurentnosti na mjerodavnom tržištu, već
je opisan naprijed, u odjeljku VII. obrazloženja ovog rješenja.
<p>
Ukratko, riječ je o tome da iz odredaba Zakona o duhanu
proizlazi, da trenutno postoji obveza ugradnje u cigaretu najmanje
60 posto domaćih nearomatičnih duhana da bi se cigareta
mogla smatrati domaćim proizvodom.
<p>
Pritom trošarina ovisi o tome u koju je skupinu cigareta
svrstana, što, između ostalog, ovisi o količini
domaćeg duhana ugrađenog u cigaretu, te se kreće
u rasponu od 4,50 kuna za cigarete iz skupine A, zatim 4,90 kuna
za skupini B (dakle za cigarete koje sadrže najmanje 60 posto
domaćih duhana), dok za cigarete iz skupine C (dakle za
cigarete koje sadrže najmanje 40 posto stranog duhana ili
su proizvedene u hrvatskim tvornicama po stranoj licenci), trošarina
iznosi čak 8,10 kuna.
<p>
Iako prema odredbama članka 44. Zakona o duhanu, ulaskom
Republike Hrvatske u Svjetsku trgovinsku organizaciju prestaje
obveza ugradnje 60 posto domaćih duhana u cigarete proizvedene
u Republici Hrvatskoj i dalje će troškovi proizvodnje
i prodaje cigareta proizvedenih u Hrvatskoj u koje je ugrađeno
više od 40 posto uvezenog duhana, biti znatno viši u
odnosu na troškove proizvodnje cigareta iz skupina A i B,
i to iz sljedećih razloga:
<p>
- takva cigareta ulazi u najvišu trošarinsku skupinu
(C skupina);
<p>
- carina na uvezeni duhan iznosi 20 posto, na što treba dodati
PDV (trenutno iznosi 22 posto);
<p>
- povećavaju se transportni troškovi koji se odnose
na dopremu sirovine (duhana) iz inozemstva.
<p>
Osim toga, prema pravilima o porijeklu proizvoda, cigareta proizvedena
u Republici Hrvatskoj, koja ne sadrži više od 40 posto
domaćeg duhana, ne može se izvoziti u zemlje članice
WTO-a, primjenom općih carinskih preferencijala.
<p>
Stoga se u tom segmentu, primjenom odredaba ZZTN, takvi uvjeti
proizvodnje, lišene domaće sirovine za proizvodnju
cigareta (duhana) na mjerodavnom tržištu, ocjenjuju
kao jedan od čimbenika relativno visokih zapreka pristupu
tržištu.
<p>
Pritom treba imati na umu i druge zapreke pristupu tržištu
prodaje cigareta koje djeluju na ovom mjerodavnom tržištu,
kao što su:
<p>
- zakonska zabrana oglašavanja i promocije duhanskih proizvoda,
<p>
- navika i lojalnost potrošača domaćem trgovačkom
žigu cigareta;
<p>
- ekonomija obujma; naime, minimalna ekonomika obujma prema Europskoj
Uniji iznosi 20.000 tona proizvedenih cigareta godišnje,
dok se u Hrvatskoj, s najvećim kapacitetom, ukupno proizvede
oko 12.000 tona cigareta godišnje.
<p>
D) Savjet za zaštitu tržišnog natjecanja zaključio
je, dakle, da ukupnost postupaka, djelovanja i ponašanja
TD Rovinj, izravnih i neizravnih, tj. poduzetih putem poduzetnika
Viržinije d.d., kao povezanog društva u kojima TD Rovinj
ima prevladavajući utjecaj, ukazuje na postojanje pomno
razrađenog plana za sprječavanje pristupa tržištu
BAT-u, kao novom tržišnom takmacu.
<p>
Takav zaključak, uostalom, proizlazi i iz očitovanja
predsjednika Uprave TD Rovinj, navedenih u odjeljku IX. obrazloženja
ovog rješenja. On u svojim očitovanjima od 6. svibnja
i 19. srpnja 1999., glede namjera TD Rovinj, izričito navodi
da je strategija TD Rovinj objedinjavanje hrvatskog nacionalnog
sustava duhanskog gospodarstva. S obzirom da to objedinjavanje
više nije moguće postići spajanjem, to TD Rovinj
namjerava postići akvizicijom vlasništva i/ili bančinih
 potraživanja  prema primarnim prerađivačima duhana.
Navodi zatim, da hrvatsko tržište ne trpi više
od postojećeg broja tvornica cigareta. TD Rovinj se ne može
oduprijeti stranoj konkurenciji, te će stoga spriječiti
dokapitalizaciju TD Zadar (u stvari, preuzimanje te tvornice od
strane BAT-a). Isto tako, ukoliko Duhan d.d. odbije ući
u sustav TD Rovinj, Viržinija d.d. će inzistirati na
urednoj naplati potraživanja.
<p>
Savjet je ocijenio da je stjecanje dionica TD Zadar od strane
TD Rovinj, ali i stjecanje od strane Croatia osiguranja d.d.,
koje se na Glavnoj skupštini TD Zadar, 12. svibnja 1999.,
formalno pojavljuje kao dioničar (iako je TD Rovinj još
14. travnja 1999. postao imatelj upravo tih dionica temeljem kojih
je Croatia osiguranje glasovalo na Skupštini), nije imalo
značaj pasivnog ulaganja radi stjecanja dobiti, već
se radilo o stjecanju radi onemogućavanja izravnog tržišnog
takmaca da ulaže u TD Zadar i da pristupi tržištu.
<p>
Naime, da je to ulaganje bilo motivirano legitimnim gospodarskim
razlozima povećanja dividende TD Zadar, TD Rovinj i Croatia
osiguranje d.d. ne bi glasovali protiv ulaganja i povećanja
temeljnog kapitala, budući da tek to ulaganje omogućava
pokretanje proizvodnje u TD Zadar, održava i povećava
vrijednost dionica uloga, te otvara mogućnost stjecanja
dobiti i dividende.
<p>
Ista se ocjena odnosi i na poslovnu transakciju Viržinije
d.d., odnosno otkup potraživanja koja je Zagrebačka
banka d.d. imala prema Duhanu d.d.
<p>
S obzirom da je cesija akcesorni pravni posao, svrha te transakcije
proizlazi iz ugovora o kreditu, kao glavnog pravnog posla. Stoga
je svrha cesije uvjetovana svrhom glavnog pravnog posla, a to
je naplata potraživanja.
<p>
Međutim, s obzirom da vrijednost potraživanja prema Duhanu
d.d. dvostruko premašuje ukupnu vrijednost temeljnog kapitala
Duhana d.d., gospodarski uopće nije vjerojatno da bi se
u toj cesiji uskoro mogla ostvariti ekonomska svrha te transakcije,
dakle, naplata potraživanja.
<p>
Postupci TD Rovinj glede stjecanja udjela u TD Zadar i glede cesije
potraživanja Duhana d.d., promatrani odvojeno, mogli su BAT-u,
kao novom tržišnom takmacu, spriječiti i otežati
pristup tržištu.
<p>
Međutim, promatrajući opisane postupke TD Rovinj u njihovoj
ukupnosti, Savjet za zaštitu tržišnog natjecanja
je ocijenio da je očigledno da su ti postupci bili poduzeti
kao dio plana sa svrhom zadržavanja monopolističkog
&nbsp;položaja TD Rovinj na mjerodavnom tržištu
i sprječavanja pristupa tržištu BAT-u, što
se dade zaključiti iz sljedećeg:
<p>
a) Ekonomski je opravdano zaključiti da bi zadržavanjem
monopolističkog položaja na tržištu, TD
Rovinj svoju dobit značajno povećao ili barem zadržao
na sadašnjoj razini, nego što bi dobit povećao
ubiranjem dividende na temelju stečenih dionica TD Zadar.
<p>
b) Malo je vjerojatno da bi &nbsp;Viržinija d.d., &nbsp;odnosno
TD Rovinj, uskoro, ili uopće, mogli naplatiti potraživanja
prema Duhanu d.d.. Pogotovo je malo vjerojatno da bi ta potraživanja
mogli naplatiti u iznosu koji je isplaćen kao naknada Zagrebačkoj
banci d.d.
<p>
Međutim, ta su ulaganja kao gubitak zanemariva u usporedbi
s dobiti i drugim pogodnostima koje TD Rovinj ostvaruje zadržavanjem
sadašnjeg monopolističkog položaja na tržištu,
u slučaju da tim ulaganjima djelotvorno i trajno isključi
s tržišta poduzetnika British American Tobaccoa, kao
izravnog tržišnog takmaca.
<p>
E) Savjet za zaštitu tržišnog natjecanja je, dakle,
ocijenio da je TD Rovinj zlouporabio svoj monopolistički
položaj na tržištu na način:
<p>
aa) da je pokušao spriječiti ulazak novog tržišnog
natjecatelja na hrvatsko tržište proizvodnje i prodaje
cigareta, čime je povrijedio odredbu članka 20.
točke 9. ZZTN;
<p>
bb) da je pokušao ograničiti tehnološki razvoj
i ulaganje u TD Zadar, čime je povrijedio odredbu članka
20. točka 7. ZZTN.
<p>
TD Rovinj nije BAT-u, kao novom tržišnom takmacu, spriječio
pristup tržištu, niti je ograničio ulaganje tog
poduzetnika u TD Zadar i tehnološki razvoj TD Zadar.
<p>
Međutim, biće djela zabranjenog monopolističkog
djelovanja, u smislu odredaba članka 6. točka 2.,
u vezi s člankom 13. i člankom 20. Zakona o zaštiti
tržišnog natjecanja, niti ne predviđa da postoji
mogući učinak, posljedica ili cilj ograničavanje
slobodnog tržišnog natjecanja, kao što je to utvrđeno
u članku 7. stavak 1. istog zakona.
<p>
Monopolističko djelovanje, koje po svojim obilježjima
i tek mogućim posljedicama, može dovesti do ograničavanja
tržišnog natjecanja, povlačenja, odustanka ili
isključenja takmaca, zabranjeno je per se, kao način
tržišnom natjecanju ograničavajućeg ponašanja,
neovisno o tome jesu li potvrđeni ili dokazani stvarni učinci
ograničenja.
<p>
F) Savjet za zaštitu tržišnog natjecanja je na
temelju ovih zaključaka predložio ravnateljici Agencije
za zaštitu tržišnog natjecanja da donese rješenje
kojim se:
<p>
a) Utvrđuje da je poduzetnik TD Rovinj zlouporabio svoj monopolistički
položaj na tržištu. Tu je zlouporabu izvršio
izravno, vlastitim djelovanjem, i neizravno, preko poduzetnika
Viržinije d.d., kao povezanog društva u kojem TD Rovinj
ima prevladavajući utjecaj, kao što je to navedeno
u točki I. izreke ovog rješenja.
<p>
b) Naređuje se poduzetniku Viržiniji d.d. da raspiše
javnu ponudu za prodaju ukupnog potraživanja prema poduzetniku
Duhanu d.d., koje je stekao temeljem Ugovora o prijenosu potraživanja,
sklopljenog sa Zagrebačkom bankom d.d., od 9. lipnja 1999.,
kao što je to navedeno u točki II. izreke ovog rješenja.
<p>
Tekst ponude je dužan dostaviti Agenciji za zaštitu
tržišnog natjecanja. U tekstu ponude prodavatelj je
dužan navesti da ponuđač ne smije ni na koji način
biti vlasnički povezan, udjelima ili na drugi način,
članstvom u upravnim ili nadzornim odborima, s bilo kojim
društvom koncerna TD Rovinj, o čemu ponuđač
treba dati posebnu izjavu.
<p>
Viržinija se obvezuje potraživanja prema Duhanu d.d.
prenijeti na novog vjerovnika (cesionara), prema ponudi pristigloj
na raspisanu javnu ponudu.
<p>
Viržinija je javnu ponudu dužna raspisati bez odgode,
s krajnjim rokom prijenosa potraživanja do 29. veljače
1999..
<p>
Sve to je navedeno u točki II. izreke ovog rješenja.
<p>
c) Viržinija d.d. se obvezuje, nakon prispjeća svih
ponuda, a prije isteka krajnjeg roka za prijenos potraživanja,
dakle, prije 29. veljače 1999., Agenciji dostaviti prijedlog
odluke o izvršenom izboru ponuđača, kao i sve
pristigle ponude, s cjelokupnom dokumentacijom.
<p>
Nakon što joj Viržija dostavi sve pristigle ponude s
prijedlogom odluke o izvršenom izboru ponuđača,
Agencija za zaštitu tržišnog natjecanja će,
u roku od pet dana, računajući od dana dostavljanja
prijedloga Agenciji, dati pisanu suglasnost na dostavljeni prijedlog
odluke o izboru ponuđača.
<p>
U istom će roku Agencija pismeno obavijestiti Viržiniju
d.d. i TD Rovinj, ukoliko ocijeni da predloženi ponuđač,
s obzirom na vlasničku, poslovnu ili drugu povezanost tog
poduzetnika s koncernom Tvornice duhana Rovinj, ne ispunjava uvjete
iz javne ponude i ovog rješenja. U tom će slučaju
Agencija odabrati ponuđača, na osnovi svih pristiglih
ponuda.
<p>
Sve je to navedeno u točki III. izreke ovog rješenja.
<p>
d) Kako postoji mogućnost da je Viržinija d.d. u međuvremenu,
do trenutka dostavljanja ovog rješenja tom poduzetniku, dakle,
kada još nije bila upoznata sa sadržajem odluke Agencije,
svoje potraživanje prema Duhanu d.d. na bilo koji drugi način
već prenijela na kojega drugog poduzetnika, dužna je
o tome, bez odgode, odmah po dostavi ovog rješenja obavijestiti
Agenciju. Uz obavijest, Agenciji mora biti dostavljen izvornik
ili ovjereni preslik isprave koja predstavlja pravni temelj prijenosa
tog potraživanja.
<p>
U tom će slučaju Agencija, u skladu s ovlastima iz
članka 35. stavak 1. ZZTN, posebnim rješenjem utvrditi
je li cilj, posljedica ili mogući učinak tog prijenosa
potraživanja na drugog poduzetnika, s obzirom na vlasničku
(udjelima) ili drugu povezanost (poslovnu, kroz članstvo
u upravnim ili nadzornim odborima i drugo) tog poduzetnika s koncernom
Tvornice duhana Rovinj, ograničavanje ili ukidanje slobodnog
tržišnog natjecanja, u smislu odredaba ZZTN i ovog rješenja.
<p>
Agencija će po potrebi, u skladu s ovlastima iz članka
35. stavak 2. ZZTN, tim rješenjem utvrditi i mjere za otklanjanje
narušavanja slobodnog tržišnog natjecanja.
<p>
Sve je to navedeno u točki IV. izreke ovog rješenja.
<p>
e) Agencija za zaštitu tržišnog natjecanja je,
u skladu s člankom 36.a ZZTN, rješenjem o privremenoj
mjeri, klasa: UP/I-030-02/99-01/44, od 16. travnja 1999., obustavila
svako daljnje stjecanje dionica poduzetnika TD Zadar od strane
TD Rovinj.
<p>
Agencija je to rješenje donijela zbog postojanja mogućnosti,
da daljnjim stjecanjem dionica u izravnom tržišnom takmacu
od strane TD Rovinj, nastupe izravni štetni učinci
za poduzetnike TD Zadar i BAT, za duhansku industriju u cjelini
(mogućnost dogovora o podjeli tržišta i sl.),
te za potrošače (smanjenje mogućnosti izbora).
<p>
Stjecanje dionica obustavljeno je privremeno, do donošenja
rješenja u postupku utvrđivanja narušavanja slobodnog
tržišnog natjecanja zlouporabom monopolističkog
položaja na tržištu, koji je Agencija, po službenoj
dužnosti, pokrenula protiv TD Rovinj, a najduže godinu
dana.
<p>
Kako je donošenjem ovog rješenja okončan postupak
utvrđivanja narušavanja slobodnog tržišnog
natjecanja zlouporabom monopolističkog položaja na
tržištu, koji je Agencija, po službenoj dužnosti,
pokrenula protiv TD Rovinj, navedena se privremena mjera ukida,
kao što je to navedeno u točki V. izreke ovog rješenja.
<p>
f) Međutim, ovim se rješenjem TD Rovinj zabranjuje svako
daljnje stjecanje dionica TD Zadar, odnosno udjela u tom poduzetniku,
kao što je to navedeno u točki VI. izreke ovog rješenja.
<p>
Što se tiče sadašnjeg udjela koji TD Rovinj ima
u poduzetniku TD Zadar, Savjet je ocijenio da, s obzirom na veličinu
tog udjela, TD Rovinj kao dioničar ne može utjecati
na donošenje strateških odluka TD Zadar.
<p>
g) Ovo će rješenje, u skladu s člankom 37.a
ZZTN, biti objavljeno u »Narodnim novinama«, kao što
je to navedeno u točki VII. izreke ovog rješenja.
<p>
Uputa o pravnom lijeku
<p>
Ovo je rješenje konačno u upravnom postupku.
<p>
Protiv ovog rješenja nije dopuštena žalba, ali
nezadovoljna stranka može pokrenuti upravni spor kod Upravnog
suda Republike Hrvatske u roku od 30 dana od dana dostavljanja
ovog rješenja.
<p>
Podnošenje tužbe ne odgađa izvršenje rješenja.
<p>
Klasa: UP/I-030-02/99-01/44<br>
Urbroj: 580-02-99-36<br>
Zagreb, 19. listopada 1999.
<p>
<center>Ravnateljica<br>
<b>dr. Deša Mlikotin Tomić, </b>v. r.</center>
</p></div></div></div>

                            <div style="width: 100%; height: 100px; display: block; clear: both;"></div>
                        </div>
                    </div>
                </div>

                <div id="sticky-anchor2"></div>
                <div id="sticky2" class="contentRightOuter" data-top="20">
                    <div class="contentRightOuter" style="">
                        <div class="contentRight metadata">
                            <div class="strip"></div>
                            <div class="strip2"></div>
                            <div class="mobile">
                                <span>Rješenje, NN 145/1999-2237 </span>
                                <div class="more">
                                    Više <i class="uk-icon-angle-down"></i>
                                </div>
                            </div>
                            <div id="article-details-scroll">
                                <table class="detailsTable">
                                    <tr>
                                        <td><span class='key'>Dio NN:</span> Službeni</td>
                                    </tr>

                                    <tr>
                                        <td><span class='key'>Vrsta dokumenta:</span> Rješenje</td>
                                    </tr>

                                    <tr>

                                        <td><span class='key'>Izdanje:</span>
                                            NN 145/1999&nbsp;&nbsp;&nbsp;<div class="edition-icon"></div>

                                        </td>
                                    </tr>

                                    <tr>

                                        <td><span class='key'>Broj dokumenta u izdanju:</span> 2237</td>
                                    </tr>

                                    <tr>
                                        <td><span class="key">Donositelj:</span>Agencija za zaštitu tržišnog natjecanja</td>
                                    </tr>

                                    <tr>
                                        <td><span class='key'>Datum tiskanog izdanja:</span> 27.12.1999.</td>
                                    </tr>

                                    <tr>
                                        <td><span class='key'>ELI:</span> <a href="https://narodne-novine.nn.hr/eli/sluzbeni/1999/145/2237">/eli/sluzbeni/1999/145/2237</a></td>
                                    </tr>

                                </table>
                                <table class="metaTable">

                                </table>

                            </div>
                            <div>

                                <div class="print" style="display: inline-block;">&nbsp;</div>

                            </div>

                            <div id="view-full"></div>

                        </div>

                    </div>
                </div>
                <!-- end of sticky -->
            </div>
        </div>
    </div>

<div id="footer">
    <div class="links uk-grid">
        <div class="left uk-width-1-1 uk-width-medium-1-1">
            <span class="left link" style="color: #666666 !important;" data-id="#opci">Opći uvjeti korištenja</span><span class="left link" style="color: #666666 !important;" data-id="#priv">Zaštita privatnosti</span><a class="link eli" href="/data_access_hr.aspx">Pristup podatcima</a><a class="link eli" href="/about_eli_hr.aspx">ELI</a><div class="footertekst">©2026. g. Narodne novine d.d.</div><span class="footertekst">, izrada&nbsp;</span><a class="link" target="_blank" href="http://novena.hr/">Novena d.o.o.</a>
        </div>
        <div class="footer-info">
            <div id="opci" class="tabse" style="display: none;">
                <br />